
På  omslaget: 

Mange  kunstnere  har  skildret  beretningen 
om  Frelserens  besøg  hos  nephiterne. 
På  omslaget  ser  vi  et  par  eksempler 

på  sådanne  illustrationer: 

Kristus  og  børnene  fra  Mormons  Bog, 

af  Del  Parson,  og  på  omslagets  bagside: 

»Se,  /eg  er  Jesus  Kristus,«  af  Ron  Crosby. 

Andre  skildringer  af  denne  vidunderlige 

begivenhed  findes  i  »Se,  jeg  er  Jesus 

Kristus,«  som  begynder  på  side  10. 

Børnestjernens  omslag: 

Ikke  alene  er  den  1  1  -årige  Henrik  et  godt 
eksempel  for  sine  fire  mindre  brødre, 

de  er  også  hans  bedste  venner. 

Se  »Henrik  Amundsen  fra  Lillestrøm  i 

Norge,«  side  1  4. 

(Forsidefoto:  DeAnne  Walker). 

KOMMENTARER  FRA  LÆSERNE 


DRAGER  OS  NÆRMERE 
VOR  HIMMELSKE  FADER 

Jeg  er  dybt  taknemlig  for  at  være  abonnent 
på  A  Liahona  (portugisisk) .  Tit  og  ofte  giver 
artiklerne  mig  svar  på  mine  problemer.  Jeg 
har  erfaret,  at  dette  tidsskrift  er  en  god  hjælp 
til  at  blive  draget  nærmere  vor  himmelske 

o 

Fader,  fordi  Herrens  And  rører  hjertet  på 

dem,  der  læser  det. 

Danubia  Duarte, 

Mogi  Centro  Ward, 

Mogi  das  Cruzes  Stav,  Sao  Paolo,  Brasilien 

AT  IFØRE  OS 
GUDS  FULDE  RUSTNING 


Når  jeg  læser  i  Liahona  (engelsk) ,  mindes  jeg 
hærføreren  Moroni  fra  gamle  dage.  Moroni 
styrkede  sine  soldater  med  Guds  fulde  rust- 
ning, så  de  kunne  vinde  i  kampen  mod  deres 
fjender  (se  Alma  43:19).  Når  vi  læser  Kir- 
kens tidsskrifter  og  bøger,  vil  vi  også  kunne 
iføre  os  Guds  fulde  rustning.  Jeg  ved,  at  jeg 
vokser  åndeligt  for  hvert  nummer,  jeg  læser, 
og  jeg  bliver  bedre  rustet  rent  timeligt  til  at 
overvinde  alle  de  situationer,  jeg  møder  i 
livet. 

Ældste  James  Malce  Alo, 
Davao  Mission,  Filippinerne 

EN  ABRAZO 
TIL  DET  FØRSTE  PRÆSIDENTSKAB 

Efter  at  have  læst  Budskab  fra  Det  Første 
Præsidentskab  af  præsident  James  E.  Faust 
i  novemberudgaven  af  Liahona  (spansk)  fra 
1995  kunne  jeg  slet  ikke  lade  være  med  at 
skrive.  Præsident  Fausts  artikel  »At  tjene 


Herren  og  modstå  djævelen«  mister  aldrig 
nyhedens  interesse.  Den  rummer  et  dybt  og 
sandt  moralsk  budskab,  og  den  bør  motivere 
os  alle  til  at  leve  et  bedre  liv.  En  abrazo  (en 
respektfuld  omfavnelse)  til  Det  Første  Præs- 
identskab. 

Victor  Plasencia  Farro, 
Miraflor  es  Ward, 
Piura  Castilla  Stav,  Peru 

EN  ELSKET  VEN 


Et  af  de  øjeblikke,  jeg  ser  mest  frem  til  hver 
måned,  er  det  tidspunkt,  hvor  min  bedste 
ven,  Liahona  (spansk),  ankommer  til  mit 
hjem.  Jeg  nyder  at  bladre  i  det,  for  jeg  ved, 
at  dets  sider  rummer  fred,  sandhed  og  megen 
kærlighed.  Hver  gang  jeg  læser  tidsskriftet, 
indser  jeg,  hvor  højt  jeg  elsker  Frelseren,  og 
hvor  stor  omsorg  han  har  for  os.  Jeg  ville 
ønske,  at  alle  kunne  føle  den  varme,  som 
strømmer  fra  Liahona,  for  mellem  dets  sider 
finder  vi  Kristi  rene  kærlighed. 
Estrella  Ruiz  Diaz  de  Gambetta, 
Salinas  Gren, 
Montevideo  Øst  Mission,  Uruguay 

FREMRAGENDE  PÅ  ENHVER  MADE 

Jeg  betragter  A  Liahona  (portugisisk)  som 
et  på  enhver  måde  fremragende  tidsskrift, 
både  for  dets  fotografier  og  illustrationer  og 
dets  skrevne  indhold,  jeg  nyder  virkelig  de 
dejlige  oplevelser,  som  Kirkens  medlemmer 
over  hele  verden  beretter  om.  Jeg  er  ofte  ble- 
vet styrket  åndeligt  af  disse  beretninger. 
Elson  Carlos  Ferreira, 
Curitiba  Fjerde  Ward, 
Iguacu  Stav,  Curitiba,  Brasilien 

BUDSKAB  FRA  DET  FØRSTE  PRÆSIDENTSKAB 


Styrke 
ved  lydighed 

Præsident  Thomas  S.  Monson 

Førsterådgiver  i  Det  Første  Præsidentskab 


I  Galilæa  sagde  Jesus  til  Peter:  »Følg  mig.«  Og  til  dig  og  mig  siger  den 
samme  røst,  den  selv  samme  Jesus:  »Følg  mig.« 

Q 

V        I       Sangskriveren  fangede  betydningen  af  denne  søgen  efter  sandhed, 
da  han  skrev  disse  udødelige  strofer: 

Ja,  sig,  hvad  er  sandhed?  Den  skønneste  dyd, 
hvilken  engle  og  folk  kunne  nå. 
Den  findes  i  havet,  på  bjerg  og  i  by, 
den  stråler  fra  stjernernes  hære  i  sky, 
enhver  den,  som  bytte  kan  få  ... 

Så  sig,  hvad  er  sandhed?  Fra  først  og  til  sidst 

er  den  summen  af  alt,  som  består. 

Skønt  himlen  og  jorden  omdannes  for  vist, 

skal  sandheden  stande  og  ej  lide  brist, 

den  sejrer  og  aldrig  forgår. 

(Salmer  og  sange,  nr.  1 80) . 

I  en  åbenbaring,  som  Joseph  Smith  modtog  i  Kirtland  i  staten  Ohio  i  1833, 
erklærede  Herren: 

»Sandheden  er  kundskab  om  tingene,  som  de  er,  som  de  var,  og  som  de  skal 
blive  ... 

Jesus  gav  ikke  efter  for  den  ondes 
lokkende  og  fristende  forslag, 
men  var  i  stedet  et  guddommeligt 
eksempel  for  os  ved  at  nægte  at 
afvige  fra  det,  som  han  vidste  var 
rigtigt. 


Sandhedens  ånd  er  af  Gud  ...  Han 
(Jesus)  modtog  en  fylde  af  sandheden, 
ja,  af  al  sandhed. 

Og  ingen  kan  modtage  en  fylde 
uden  at  holde  hans  bud. 

Den,  som  holder  hans  bud,  mod- 
tager sandhed  og  lys,  indtil  han  er  for- 
herliget i  sandheden  og  kender  alt« 
(L&P  93:24,  26-28). 

Der  er  ingen  grund  til,  at  du  eller 
jeg  i  denne  oplyste  tid,  hvor  evange- 
liets fylde  er  blevet  gengivet,  skal  sejle 
om  på  ukendt  hav  eller  vandre  ad 
ukortlagte  stier  i  vores  søgen  efter 
»sandhedens  kilde«.  For  vor  levende 
himmelske  Fader  har  lagt  vores  kurs 
og  givet  os  et  ufejlbarligt  kort,  nemlig 
lydighed. 

Hans  åbenbarede  ord  beskriver 
tydeligt  de  velsignelser,  som  lydighed 
medfører,  samt  den  uundgåelige  sorg 
og  fortvivlelse,  som  følger  den  vandrer, 
der  strejfer  ud  på  syndens  og  vildfa- 
relsens forbudne  stier. 

Til  en  slægt,  som  dyrkede  dyreofre, 
sagde  Samuel  modigt:  »Nej,  at  adlyde 


er  bedre  end  offer,  at  lytte  er  bedre  end 
vædderes  fedt«  (1  Sam  15:22).  Profe- 
ter fra  både  fortid  og  nutid  har  kendt 
den  styrke,  som  ligger  i  lydighed.  Tænk 
bare  på  Nephi:  »Jeg  vil  gå  og  gøre  det, 
som  Herren  har  befalet«  (1  Nephi  3:7) . 
Eller  Almas  smukke  beskrivelse  af  den 
styrke,  som  Mosiahs  sønner  besad:  »De 
var  blevet  stærke  i  kundskaben  om 
sandheden,  thi  de  var  mænd  med  en 
sund  forstand,  og  de  havde  ransaget 
skrifterne  med  flid  for  at  kunne  få 
kundskab  om  Guds  ord. 

Men  det  er  ikke  alt;  de  havde  hen- 
givet sig  til  megen  bøn  og  faste,  og  der- 
for havde  de  profetiens  og  åbenbarel- 
sens ånd,  og  når  de  lærte  fra  sig,  lærte 
de  med  magt  og  myndighed  fra  Gud« 
(Alma  17:2-3). 

I  sine  indledende  bemærkninger  til 
Kirkens  medlemmer  ved  aprilkonfe- 
rencen i  1957  sagde  David  O.  McKay 
ganske  enkelt,  men  stærkt:  »Hold 
Guds  bud.«  Hans  efterfølgere  har  givet 
samme  opfordring. 

Det  samme  var  hovedtanken  i  Frel- 
serens budskab,  da  han  sagde:  »Thi 
alle,  der  ønsker  en  velsignelse  af  mine 
hænder,  må  overholde  den  lov,  som 
blev  givet  for  denne  velsignelse,  samt 
de  vilkår,  som  blev  bestemt,  før  ver- 
den grundlagdes«  (L&P  132:5). 

Ingen  kan  kritisere  Mesterens 
belæringer.  Hans  handlinger  gav 
ordene  vægt.  Han  udviste  Guds  sande 


kærlighed  ved  at  leve  et  fuldkomment 
liv  og  ved  at  ære  sin  hellige  mission. 
Han  var  aldrig  hoven.  Han  var  aldrig 
opblæst  af  stolthed.  Han  var  aldrig 
illoyal.  Han  var  altid  ydmyg.  Han  var 
altid  oprigtig.  Han  var  altid  sanddru. 

Trods  det,  at  han  af  Ånden  førtes 
ud  i  ørkenen  for  at  blive  fristet  af  bedra- 
geriets mester,  selve  djævelen;  trods 
det,  at  han  var  fysisk  udmattet  efter 
at  have  fastet  i  fyrre  dage  og  fyrre  næt- 
ter og  »led  ...  sult,«  trods  alt  dette  gav 
han  ikke  efter  for  den  ondes  lokkende 
og  fristende  forslag,  men  var  i  stedet 
et  guddommeligt  eksempel  for  os  ved 
at  nægte  at  afvige  fra  det,  som  han  vid- 
ste var  rigtigt. 

Da  han  led  frygteligt  i  Getsemane 
Have,  hvor  han  udholdt  en  smerte  så 
stor,  at  hans  sved  var  som  bloddråber, 
der  faldt  på  jorden,  var  han  den  eksem- 
plariske lydige  søn,  som  sagde:  »Fader, 
hvis  du  vil,  så  tag  dette  bæger  fra  mig. 
Dog,  ske  ikke  min  vilje,  men  din«  (Luk 
22:42). 

I  Galilæa  sagde  Jesus  til  Peter:  »Følg 
mig.«  Til  Filip  lød  den  samme  opfor- 
dring: »Følg  mig.«  Og  til  tolderen  Le  vi, 
som  sad  ved  toldboden,  lød  det 
bydende  kald:  »Følg  mig.«  Selv  til  en, 
som  løb  efter  ham,  en,  som  havde 
meget  gods,  lød  ordene:  »Følg  mig.« 
Og  til  dig  og  mig  siger  den  samme  røst, 
den  samme  Jesus:  »Følg  mig.«  Er  vi  vil- 
lige til  at  adlyde? 


Lydighed  er  profeternes  kendetegn, 
men  vi  bør  erkende,  at  vi  selv  i  dag 
kan  nyde  godt  af  den  kilde  til  styrke. 

En,  som  virkelig  lærte  lydighed,  var 
en  rar  og  oprigtig  mand,  som  levede  i 
ydmyge  kår.  Han  blev  medlem  af  Kir- 
ken i  Europa  og  ved  nidkært  at  spare 
op  og  yde  ofre,  lykkedes  det  ham  at 
emigrere  til  Nordamerika,  til  et  nyt 
land,  et  fremmed  sprog  og  sære  skikke, 
men  den  samme  Kirke,  ledet  af  den 
samme  Herre,  som  han  stolede  på  og 
adlød.  Han  blev  grenspræsident  for  en 
lille  skare  hårdttrængte  hellige  i  en 
noget  fjendtligtsindet  by  med  titusin- 
der af  indbyggere.  Han  fulgte  Kirkens 
programmer,  selvom  om  der  kun  var 
få  medlemmer  og  mange  opgaver.  Han 
var  et  sandt  kristent  eksempel  for  med- 
lemmerne i  grenen,  og  de  gengældte 
det  med  en  sjælden  kærlighed. 

Han  tjente  til  det  daglige  brød  som 
håndværker. 

Han  havde  kun  få  midler,  men  han 
betalte  altid  mere  end  en  tiendedel  af 
sin  indtægt  som  tiende.  Han  opret- 
tede en  missionsfond  i  sin  lille  gren, 
og  i  mange  måneder  var  han  den  ene- 
ste, som  betalte  til  den.  Når  der  var 
missionærer  i  byen,  var  han  som  en 
far  for  dem  og  bespiste  dem,  og  de  for- 
lod aldrig  hans  hjem  uden  et  hånd- 
gribeligt bidrag  til  deres  virke  og 
velfærd.  Medlemmer  af  Kirken  fra 
andre  egne,  som  kom  forbi  hans  by  og 

Da  Frelseren  led  frygteligt  i 
Getsemane  Have,  hvor  han  udholdt 
en  smerte  så  stor,  at  hans  sved  blev 
som  bloddråber,  der  faldt  på 
jorden,  var  han  den  eksemplariske 
lydige  søn,  som  sagde:  »Fader,  hvis 
du  vil,  så  tag  dette  bæger  fra  mig. 
Dog,  ske  ikke  min  vilje,  men  din.« 


besøgte  hans  gren,  nød  altid  godt  af 
hans  gæstfrihed  og  varme  ånd,  og  de 
rejste  derfra  med  visheden  om,  at  de 
havde  truffet  en  usædvanlig  mand,  en 
af  Herrens  lydige  tjenere. 

De,  der  præsiderede  over  ham,  nød 
hans  dybe  respekt  og  særlige  omsorg. 
Han  betragtede  dem  som  Herrens  ud- 
sendte; deres  ord  var  hans  lov.  Han 
tog  sig  af  deres  fysiske  behov  og  i  sine 
hyppige  bønner  bad  han  inderligt  for 
deres  velbefindende.  En  sabbatsdag 
deltog  nogle  besøgende  kirkeledere 
sammen  med  ham  i  ikke  mindre  end 
en  halv  snes  bønner  ved  forskellige 
møder  og  under  besøg  hos  medlem- 
mer. Da  dagen  var  forbi,  drog  de  der- 
fra. De  fyldtes  med  inderlig  glæde  og 
følte  sig  åndeligt  opbygget.  Det  holdt 
humøret  oppe  hos  dem  under  en  fire 
timer  lang  køretur  gennem  vinter- 
kulden og  varmer  stadig  efter  så  mange 
år  ånden  og  hjertet. 


Lærde  og  erfarne  mænd  opsøgte 
denne  uuddannede  Guds  mand  og 
betragtede  det  som  en  velsignelse  at 
tilbringe  en  times  tid  i  selskab  med 
ham.  Han  var  almindelig  af  udseende, 
han  talte  så  gebrokkent  engelsk,  at  det 
til  tider  var  svært  at  forstå,  og  hans 
hjem  var  spartansk.  Han  ejede  ikke 
en  bil  eller  et  fjernsyn;  han  skrev  ingen 
bøger  og  holdt  ikke  nogen  finpudsede 
prædikener  eller  nogen  af  de  andre 
ting,  som  verden  normalt  lægger 
mærke  til.  Men  alligevel  opsøgte  de 
trofaste  denne  mand.  Hvorfor?  Fordi 
de  ønskede  at  drikke  af  hans  »sand- 
hedskilde«.  Ikke  det,  han  sagde,  men 
det  han  gjorde;  ikke  indholdet  af  hans 
prædikener,  men  selve  styrken  af  det 
liv,  han  førte. 

Visheden  om,  at  denne  fattige  mand 
konstant  og  gladeligt  gav  mindst  to 
tiendedele  til  Herren,  gav  en  et  kla- 
rere indblik  i  tiendelovens  sande  betyd- 
ning. At  se  ham  tage  sig  af  den  sultne 
og  give  den  fremmede  husly,  forvis- 
sede én  om,  at  han  gjorde  det  nøjag- 
tig, som  han  ville  gøre,  hvis  det  havde 
været  Mesteren,  han  betjente.  At  bede 
sammen  med  ham  og  fornemme  hans 
tillid  til  Herrens  indgriben  åbnede  ens 
øjne  for  en  helt  ny  måde  at  kommu- 
nikere på. 

Man  kunne  sige,  at  han  holdt  det 
største  og  første  bud  samt  det  andet, 
som  står  lige  med  det,  at  han  var  fuld 

af  kærlighed  til  alle  mennesker,  at  dyd 
prydede  hans  tanker,  og  at  han  som 
følge  heraf  havde  større  frimodighed 
for  Guds  åsyn  (se  L&lP  121:45).  Denne 
mand  udstrålede  uselviskhed  og  lyste 
af  lydighed.  Hans  styrke  udsprang  af 
denne  lydighed. 

Den  styrke,  som  vi  oprigtig  søger 
for  at  kunne  klare  os  i  vor  tids  ind- 
viklede og  foranderlige  verden,  kan 
opnås,  hvis  vi  med  styrke  og  stort  mod 
vil  stå  fast  og  sammen  med  Josva  sige: 
»Jeg  og  mit  hus  vil  tjene  Herren«  (Jos 
24:15).  □ 

FORSLAG  TIL  SAMTALEEMNER 
FOR  HJEMMELÆRERNE 

1.  De,  der  har  Jesu  Kristi  gengivne 
evangelium,  behøver  ikke  at  sejle  på 
ukendt  hav  i  deres  søgen  efter  de  evan- 
geliske sandheders  kilde,  for  vor  him- 
melske Fader  har  allerede  lagt  vores 
kurs  og  givet  os  lydighedens  ufejlbar- 
lige kort. 

2.  Hans  åbenbarede  ord  beskriver 
levende  de  velsignelser,  som  lydighed 
medfører,  samt  den  uundgåelige  sorg 
og  fortvivlelse,  der  følger  synd  og  vild- 
farelse. 

3.  Jesus  var  eksemplet  på  sand  lydig- 
hed i  Getsemane  Have:  »Dog,  ske  ikke 
min  vilje,  men  din«  (Luk  22:42). 

4.  Den  samme  Jesus  siger  i  dag: 
»Følg  mig.«  Er  vi  villige  til  at  adlyde? 


»Smid  ikke 
den  bog  ud!« 


Aparecida  Gimenez  de  Oliveira  Passos 

Til  tider  findes  den  lykke,  som  vi  søger  på  så  mange 
forskellige  måder  så  mange  forskellige  steder,  hvor 
vi  mindst  venter  det.  Sådan  var  det  også  for  mig.  Jeg 
havde  lykken  inden  for  rækkevidde  hele  tiden,  men  i  mange 
år  var  jeg  ikke  klar  over  det. 

Jeg  var  24  år,  da  jeg  i  1981  blev  døbt  som  medlem  af 
Jesu  Kristi  Kirke  af  Sidste  Dages  Hellige.  Min  mand  blev 
døbt  sammen  med  mig.  På  det  tidspunkt  var  vores  datter, 
Juliana,  to  år  gammel.  Vores  gren  i  Tucuruvi  i  Brasilien  var 
så  lille,  at  vi  afholdt  møderne  i  et  hus  på  Avenida  Nova 
Cantareira.  Af  en  eller  anden  grund  forlod  vi  Kirken  efter 
at  have  deltaget  i  møderne  i  mindre  end  et  år. 

Da  vi  flyttede  til  Guarulhos  i  1983,  havde  vi  intet  ønske 
om  at  vende  tilbage  til  Kirken  og  havde  fuldstændig  mistet 
kontakten  med  Kirkens  medlemmer.  Det  var  en  svær  tid 
for  os.  En  dag,  mens  jeg  gjorde  rent  i  huset,  besluttede  min 
mand  og  jeg  at  smide  alle  vores  gamle  bøger  fra  Kirken  ud. 
Blandt  disse  bøger  var  et  eksemplar  af  Mormons  Bog. 

I  al  den  tid  jeg  havde  ejet  bogen,  havde  jeg  aldrig  åbnet 
den.  Jeg  betragtede  bogen  som  værdiløs.  Men  da  jeg  skulle 
til  at  smide  den  i  skraldespanden  fik  Juliana,  som  da  var 
fire  år  gammel,  øje  på  englen  Moroni  på  omslaget,  og  sagde: 
»Nej,  mor.  Smid  ikke  den  bog  ud! «  Jeg  overvejede  at  smide 
bogen  ud  alligevel,  men  jeg  kiggede  hen  på  min  mand,  og 
han  så  på  mig.  Vi  besluttede  at  følge  vores  datters  bøn. 


Og  på  den  måde  blev  bogen  i  vores  hjem. 

1 1987  fødte  jeg  vores  tredje  barn  og  fik  i  den  forbindel- 
se nogle  helbredsmæssige  problemer.  Jeg  begyndte  at  søge 
efter  sandheden  og  forsøgte  at  finde  et  svar  på,  hvorfor  jeg 
var  så  ulykkelig.  I  ren  fortvivlelse  blev  jeg  overbevist  om, 
at  der  ikke  var  noget  håb  for  mig. 

En  dag  i  1989  tilskyndede  Herren  mig  til  at  finde  Mor- 
mons Bog  frem.  Jeg  begyndte  at  læse  i  den  -  og  så  kunne 
jeg  knap  lægge  den  fra  mig.  Hver  dag  ventede  jeg  med 
spænding  på,  at  det  skulle  blive  daggry,  så  jeg  kunne  læse 
videre.  Ånden  rørte  mig  så  dybt,  at  jeg  græd.  Endelig  for- 
stod jeg,  hvor  meget  jeg  havde  mistet  ved  at  forlade  Her- 
rens vej,  som  jeg  engang  havde  vandret  på. 

Jeg  besluttede  at  finde  Kirken.  Jeg  fandt  Kirkens  navn 
i  telefonbogen  og  ringede  til  det  anviste  nummer.  Vi 
begyndte  at  deltage  i  møderne  igen  og  har  været  aktive 
lige  siden.  Min  mand  og  jeg  har  nu  været  i  templet,  og  vi 
er  blevet  beseglet  til  hinanden  som  en  evig  familie. 

Jeg  ved,  at  Mormons  Bog  er  sand,  og  at  hvis  vi  hele 
tiden  vil  studere  den,  vil  vi  finde  styrke  til  at  overvinde 
enhver  prøvelse.  Jeg  takker  min  himmelske  Fader,  både  for 
mine  velsignelser  og  mine  prøvelser  -  og  for  at  han  til- 
skyndede vores  datter  til  at  hindre  os  i  at  smide  Mormons 
Bog  ud.  Jeg  ved,  at  hvis  jeg  havde  smidt  bogen  ud,  så  ville 
jeg  samtidig  have  smidt  min  glæde  bort.  D 

»SE,  JEG  ER 
JESUS  KRISTUS 


« 


EN  ILLUSTRERET  BERETNING  OM  VOR  HERRE  JESU  KRISTI 
BESØG  HOS  NEPHITERNE  I  AMERIKA 


På  et  tidspunkt  mellem  559  f.Kr. 
og  545  f.Kr.  skrev  profeten 
Nephi  om  Herren  Jesu  Kristi 
kommende  tjenestegerning  blandt 
nephiterne  og  lamaniterne.  Han  pro- 
feterede: »Og  efter  at  Kristus  er  opstan- 


den fra  de  døde,  skal  han  vise  sig  for 
jer,  mine  børn  og  elskede  brødre;  og 
de  ord,  han  vil  tale  til  jer,  vil  være  den 
lov,  som  I  skal  holde  ... 

Der  (skal)  gives  mit  folk  tegn  på  hans 
fødsel,  hans  død  og  hans  opstandelse  ... 


Men  retfærdighedens  Søn  skal 
åbenbare  sig  for  dem,  og  han  skal  læge 
dem,  og  de  skal  have  fred  i  ham«  (2 
Nephi  26:1,  3,  9). 

I  næsten  600  år  afventede  de  ret- 
færdige nephiter  og  lamaniter  Kristi 

komme.  Og  så  i  det  34.  år  efter  teg- 
nene på  Kristi  fødsel,  blev  tegnene  på 
hans  død  givet  -  et  frygteligt  uvejr 
blæste  op,  fulgt  af  jordskælv,  natur- 
katastrofer og  tre  dages  tykt,  uigen- 
nemtrængeligt mørke.  Noget  senere 
var  folket  samlet  ved  templet  i  landet 
Overflødigheden  og  »talte  også  med 
hinanden  om  denne  Jesus  Kristus,  om 
hvem  tegnet  var  blevet  givet  for  at  for- 
kynde hans  død  ...  og  se,  de  så  et  men- 
neske stige  ned  fra  himlen,  og  han  var 
klædt  i  en  hvid  kjortel;  og  han  kom 


ned  og  stod  iblandt  dem;  og  hele 
mængden  rettede  deres  øjne  mod 
ham  ... 

Og  det  skete,  at  han  strakte  hånden 
ud  og  talte  til  folket  og  sagde: 

»Se,  jeg  er  Jesus  Kristus,  om  hvem 
profeterne  vidnede,  at  han  skulle 
komme  til  verden«  (3  Nephi  11:2, 
8-10). 

Og  således  begyndte  den  opstandne 
Herre  Jesu  Kristi  tjenestegerning 
blandt  folket  på  den  vestlige  halvkugle. 
Det  følgende  er  kunstværker,  som  skil- 


drer nogle  af  de  begivenheder,  som 
beskrives  i  3  Nephi  11-28  -  Kathryn 
L.  Poulter. 


Jesus  Kristus  besøger  Amerika, 
af  John  Scott.  »De  så  et 
menneske  stige  ned  fra  himlen 
...  og  han  kom  ned  og  stod 
iblandt  dem;  og  hele  mængden 
rettede  deres  øjne  mod  ham«  (3 
Nephi  11:8). 

Herover:  Kristus  beder  med 

nephiterne,  af  Ted  Henninger. 

»Og  på  denne  måde  vidnede  de: 

Aldrig  før  har  øjet  set  og  øret  hørt  ... 

Og  ingen  tunge  kan  udtale  og 

intet  menneske  beskrive,  og 

menneskehjertet  kan  heller  ikke 

fatte  så  store  og  vidunderlige  ting, 

som  vi  både  så  og  hørte  Jesus  tale; 

og  ingen  kan  fatte  den  glæde, 

som  fyldte  vor  sjæl,  da  vi  hørte  ham 

bede  til  Faderen  for  os« 

(3  Nephi  17:16-17). 

Til  venstre:  Kristus  og  børnene  fra 

Mormons  Bog,  af  Del  Parson. 

»Og  han  tog  deres  små  børn, 

det  ene  efter  det  andet,  og  velsignede 

dem  og  bad  til  Faderen  for  dem  ... 

Og  han  talte  til  mængden  og  sagde  til 

dem:  Se  jeres  små!  Og  da  de  hævede 

blikket ...  så  (de)  engle  stige  ned 

fra  himlen,  som  om  de  var  omgivet 

af  ild,  og  de  kom  ned  og  omringede 

de  små  ...  og  englene  betjente  dem« 

(3  Nephi  17:21,23-24). 

Herover:  Nadveren  i  den  nye  verden, 

af  Minerva  Teichert. 
»Og  da  disciplene  kom  med  brød  og 

vin,  tog  han  brødet,  brød  det  og 

velsignede  det;  og  han  gav  disciplene 

deraf  og  befalede  dem  at  spise. 

Og  da  de  havde  spist  og  var  blevet 

mætte,  befalede  han,  at  de  skulle 

give  mængden  deraf« 

(3  Nephi  18:3-4). 

Til  højre:  Jesus  og  de  nephitiske 

disciple,  af  Gary  Kapp. 

»Derfor,  saligere  er  I,  thi  I  skal  aldrig 

smage  døden,  men  I  skal  leve  og 

se  alle  Faderens  gerninger  for 

menneskenes  børn,  ja,  indtil  alt  skal 

fuldkommes  efter  Faderens  vilje, 

når  jeg  skal  komme  i  min  herlighed 

med  himlens  kræfter.« 

(3  Nephi  28:7). 

Herover:  Tag  optegnelserne  frem, 
af  Robert  T.  Barrett. 
»Og  det  skete,  at  han  sagde  til 
Nephi:  Tag  de  optegnelser  frem, 
som  I  har  skrevet ...  Og  efter  at 
Jesus  havde  forklaret  alle 
skrifterne  under  eet,  som  de  havde 
skrevet,  befalede  han  dem,  at  de 
skulle  forkynde  det,  som  han 
havde  forklaret  dem« 
(3  Nephi  23:7,  14). 


Til  højre:  Og  han  helbredte  dem 
alle,  hver  og  en,  af  Gary  Kapp. 
»Og  da  ...  kom  hele  mængden  alle 
som  een  frem  med  deres  syge  og 
lidende,  lamme  og  blinde,  med 
deres  stumme  og  med  alle  dem, 
der  på  en  eller  anden  måde  var 
behæftet  med  sygdomme;  og  han 
helbredte  dem  alle,  efterhånden 
som  de  førtes  frem  for  ham« 
(3  Nephi  17:9).  □ 

1974,  da  jeg  var  blot  1 7  år  gam- 
mel, blev  jeg  kaldet  som  semi' 

w  narlærer  i  Maipu  Gren  i 
Santiago  i  Chile.  Til  at  begynde 
med  havde  jeg  16  elever. 

Dengang  dækkede  grenen  et 
stort  område,  og  nogle  af  eleverne 
måtte  rejse  langt  for  at  deltage  i 
seminar.  Jeg  måtte  gå  gennem  den 
halve  by  for  at  nå  frem  til  den 
gamle,  uopvarmede  bygning,  som 
vi  holdt  vores  møder  i.  Men  jeg  var 
meget  begejstret  for  min  kaldelse, 
og  det  gamle  hus  var  i  mine  øjne 
det  dejligste  sted  på  jorden.  Da  vi 
begyndte  kurset  om  Kirkens  histo- 
rie, syntes  alt  at  gå  glat,  og  humøret 
var  højt. 

Så  blev  det  efterår.  Og  da  tem- 
peraturen faldt,  dalede  mødedel- 
tagelsen også.  Vi  begyndte  en 
genaktiveringskampagne  for  at 
motivere  eleverne  til  at  blive  ved 
med  at  komme.  Det  lykkedes  i  en 
periode.  Men  da  efteråret  gled  over 


i  vinter,  og  det  stedse  blev  koldere 
og  vanskeligere  for  eleverne  at 
møde  frem,  var  der  færre  og  færre, 
som  deltog  regelmæssigt. 

Efter  et  stykke  tid  var  der  kun 
tre.  Det  var  en  stor  skuffelse.  Jeg 
havde  ikke  den  store  erfaring 
som  underviser,  men  jeg  havde  tro 
og  et  vidnesbyrd,  og  jeg  blev  ved 
med  at  forberede  mig  til  hver  lek- 
tion med  begejstring  og  hengiven- 
hed. Hver  dag  mens  jeg  gik  hen  til 
klassen,  bad  jeg  hele  vejen  og  følte 
mig  meget  tæt  på  min  himmelske 
Fader.  Når  jeg  nåede  frem  til  klas- 

o 

selokalet,  var  jeg  fyldt  med  Anden 
og  følte  mig  lige  så  glad,  som  hvis 
der  havde  været  mange  elever  til 
stede. 

Men  andre  gange  savnede  jeg 
fuldstændig  selvtillid  og  spekule- 
rede på,  om  jeg  overhovedet  skulle 
gå  derhen.  En  af  disse  gange  var 
under  et  distriktsmøde,  hvor  man 
råbte  hver  grens  seminarelever  op. 


Da  Maipii  Gren  blev  råbt  op,  var 
vi  kun  to  til  stede:  en  elev  og  jeg 
selv.  Alle  lo!  Det  føltes  som  et  slag 
i  ansigtet,  og  jeg  havde  lyst  til  at 
bede  lederne  om  at  give  os  lov  til 
at  droppe  klassen.  Men  Andens 
dejlige  indflydelse  kom  snart  over 
mig  og  tilskyndede  mig  til  at 
fortsætte.  Jeg  besluttede  at  holde 
ud  til  enden. 

Da  seminarafslutningen  blev 
afholdt,  var  der  tre  deltagere  fra 
Maipii  Gren,  som  fik  diplom.  Men 
kun  én  af  dem,  nemlig  Pedro  Bail- 
lon,  var  til  stede  for  at  modtage  sit. 
Men  det  betød  ikke  noget.  For  nu 
havde  jeg  erkendt,  at  der  var  en 
dybere  hensigt  med  mit  virke,  og 
jeg  vidste,  at  det  år  havde  betydet 
meget  for  mig,  ligesom  det  havde 
gjort  for  Pedro. 

Jeg  har  aldrig  glemt  Pedro  Bail- 
lon.  Og  jeg  har  heller  ikke  glemt 
en  af  de  mest  åndelige  perioder  i 
mit  liv.  □ 

Jeg  finder  det  betydningsfuldt,  at  forudsigelsen  af  Kir- 
kens forbløffende  slægtsforskningsprogram  fandt  sted 
ved  begyndelsen  af  denne  uddeling,  da  Moroni  besøgte 
drengen  Joseph  Smith  om  aftenen  den  21.  september  1823. 
Som  svar  på  Josephs  bøn,  blev  hans  værelse  oplyst,  indtil 
det  var  »mere  oplyst  end  midt  på  dagen«  (Joseph  Smith  - 
Historie  1:30),  og  en  person  viste  sig  for  ham. 

Han  kaldte  den  17-årige  dreng  ved  navn  og  sagde,  at 
»han  var  en  budbærer,  sendt ...  fra  Guds  åsyn ...  og  at  hans 
navn  var  Moroni,  at  Gud  havde  et  værk  for  (Joseph)  at 
udføre,  og  at  (hans)  navn  skulle  nævnes  for  ondt  og  godt 
blandt  alle  nationer,  slægter  og  tungemål«  (vers  33). 

Derefter  fortalte  han  om  Mormons  Bogs  optegnelser, 
og  efter  at  have  talt  indgående  om  disse,  citerede  han  fra 
Malakias'  Bog  og  i  særdeleshed  fra  de  sidste  vers  af  bogen, 
og  ordlyden  adskiller  sig  noget  fra  den,  vi  finder  i  Bibelen. 

Han  sagde:  »Se,  jeg  vil  åbenbare  jer  præstedømmet  ved 
profeten  Elias'  hånd,  før  Herrens  store  og  frygtelige  dag 
kommer ... 

Og  han  skal  plante  i  børnenes  hjerter  de  forjættelser, 
som  blev  givet  fædrene,  og  børnenes  hjerter  skal  vendes 
til  fædrene.  Om  det  ikke  var  således,  ville  hele  Jorden  fuld- 
stændig blive  lagt  øde  ved  hans  tilkommelse«  (vers  38-39) . 

Jeg  gentager,  søskende,  det  har  stor  betydning  for  mig, 
at  denne  erklæring,  denne  gentagelse  af  Malakias'  vidun- 
derlige ord  angående  arbejdet  for  de  døde,  blev  givet  til 
den  unge  Joseph  fire  år  før  han  fik  lov  til  at  hente  pladerne 
i  højen.  Den  blev  givet  før  han  modtog  Det  Aronske  såvel 
som  Det  Melkisedekske  Præstedømme,  før  han  blev  døbt, 
og  længe  før  Kirken  blev  organiseret. 


Det  siger  meget  om,  hvor  stor  vægt  dette  arbejde  har  i 
Herrens  plan. 

Det  var  først  i  1836,  at  Elias  kom  og  overdrog  nøglerne 
til  dette  virke.  Og  selv  en  tid  derefter  var  der  ikke  meget, 
man  kunne  gøre  ved  det.  Men  kan  nogen  betvivle  den  vig- 
tighed som  den  Almægtige  lagde  på  det,  han,  som  i  sin  vis- 
dom havde  en  plan,  hvorved  de  fulde  velsignelser  ved  hans 
elskede  Søns  forsoning  kunne  komme  alle  Guds  sønner  og 
døtre  gennem  alle  tidens  slægter  til  gode?  Og  Herren  har 
sagt,  at  uden  dette  arbejde  ville  hele  formålet  med  at  skabe 
og  befolke  jorden  være  forgæves  (se  Joseph  Smith  -  Histo- 
rie 1:39). 

I  dag  findes  der  mange  genealogiske  og  slægtshistoriske 
foreninger  i  verden.  Jeg  tror,  at  de  alle  er  opstået  efter  Elias' 
besøg.  En  af  de  ældste  og  fornemste  er  New  England  Historie 
Genealogical  Society,  som  blev  organiseret  i  1844,  samme 
år  som  profeten  døde.  Siden  da,  og  især  i  nyere  tid,  er  der 
sket  en  voldsom  stigning  i  interessen  for  slægtsforskning.  Og 
Kirkens  afdeling  for  slægtshistorie  er  vokset  med  opgaven. 

Da  Utahs  Genealogiske  Selskab  blev  dannet  i  1894, 
bidrog  de  stiftende  medlemmer  med  1 1  bind  indeholdende 
genealogiske  oplysninger.  Denne  oprindelige  samling  er  nu 
vokset  til  et  bibliotek  på  258.000  bind.  Hver  måned  føjes 
tusinde  bøger  til  denne  samling. 

Samlingen  omfatter  også  1,9  millioner  ruller  mikrofilm, 
hvortil  der  hver  måned  tilføjes  5000  nye  ruller.  Det  er  ble- 
vet verdens  største  samling  af  slægtshistoriske  data. 

Kun  en  håndfuld  medlemmer  benyttede  sig  af  Kirkens 
beskedne  slægtshistoriske  ressourcer  omkring  århundre- 
deskiftet. Men  hvor  har  meget  dog  ændret  sig  siden!  I  de 

sidste  fem  år  har  der  hvert  år  været  75Q.OOO  slægtsforskere, 
som  har  benyttet  hovedbiblioteket  her  i  Salt  Lake  City  og 
de  mere  end  2650  slægtshistoriske  centre  over  hele  ver- 
den. Omkring  40%  af  dem,  der  benytter  sig  af  Det  Slægt- 
shistoriske Bibliotek  i  Salt  Lake  City  og  60%  af  dem,  der 
benytter  de  lokale  centre  er  ikke  medlemmer  af  Kirken.  Vi 
yder  en  omfattende  service  for  folk,  som  ikke  deler  vores  tro. 

Der  er  intet  andet  på  denne  klode,  som  kan  sammen- 
lignes med  dette  skatkammer  af  slægtshistoriske  data.  Jeg 
føler,  at  det  har  været  Herrens  hensigt,  at  det  skulle  være 
sådan.  Dette  er  hans  Kirke,  som  bærer  hans  navn,  og  et  af 
dens  hovedformål  er  at  gøre  det  evige  livs  velsignelser  til- 
gængelige for  de  millioner,  som  er  gået  på  den  anden  side 
af  sløret. 

Der  er  millioner  af  mennesker  over  hele  verden,  som 
arbejder  med  slægtshistoriske  optegnelser.  Hvorfor?  Hvor- 
for gør  de  det?  Jeg  tror,  at  det  skyldes,  at  de  er  blevet  rørt 
af  ånden  i  dette  arbejde,  det,  som  vi  kalder  Elias'  ånd.  Det 


er  det,  der  vender  børnenes  hjerter  til  fædrene.  De  fleste 
af  dem  har  ikke  noget  egentligt  formål  med  det,  udover  en 
stærk  og  motiverende  nysgerrighed. 

Der  må  være  et  formål  med  dette  enorme  forbrug  af  tid 
og  penge.  Det  formål,  som  vi  højtideligt  bærer  vidnesbyrd 
om,  er  at  identificere  de  mange  generationer  af  afdøde,  så 
der  kan  udføres  ordinanser  for  dem  til  deres  evige  velsig- 
nelse og  udvikling. 

Denne  identificeringsproces'  egentlige  frugter  kommer 
kun  til  udtryk  i  Herrens  hus,  nemlig  Jesu  Kristi  Kirke  af 
Sidste  Dages  Helliges  templer.  Og  i  takt  med  at  slægts- 
forskningen øges  og  øges,  bygges  der  også  flere  og  flere  tem- 
pler. Der  er  blevet  opført  og  indviet  flere  templer  i  den 
sidste  halve  snes  år,  end  der  blev  opført  og  indviet  i  hele 
Kirkens  foregående  historie.  Dette  er  i  sandhed  en  vidun- 
derlig tid  for  tempelbygning  og  tempelvirke.  Adskillige 
smukke  templer  er  blevet  indviet  i  de  seneste  par  år.  Og 
mange  flere  er  under  opførelse. 


Kirkens  Slægtshistoriske  Bibliotek 
er  blevet  verdens  største  samling 
af  slægtshistoriske  data. 

Jeg  er  sikker  på,  at  Herren  vil  tillade  os  og  befale  os  at 
fortsætte  med  at  bygge  disse  hellige  bygningsværker,  efter- 
hånden som  vi  gør  os  værdige  til  dem.  Den  vigtigste  prøve 
på  vores  værdighed  ligger  i  at  udføre  det  arbejde,  som  dan- 
ner grundlaget  for  det  store  værk,  der  udføres  i  dem. 

Herrens  værk  er  et  frelsens  værk.  For  hvem?  Gennem 
vor  evige  Faders  nåde  og  uden  den  mindste  indsats  fra  os, 
har  Guds  Søns  sonoffer  gjort  det  muligt  for  alle  at  opstå 
fra  de  døde.  Og  derudover,  takket  være  det  guddomme- 
lige offer  og  gennem  hans  uendelige  nåde  og  godhed,  åbnes 
det  evige  livs  muligheder  for  alle  ved  personligt  eller  sted- 
fortrædende virke. 

Det,  som  foregår  i  Herrens  hus,  og  som  bygger  på  den 
forudgående  slægtsforskning,  kommer  nærmere  ånden  i 
Herrens  store  offer  end  nogen  anden  aktivitet,  som  jeg 
kender  til.  Og  hvorfor?  Fordi  det  udføres  af  folk,  som  frit 
giver  af  deres  tid  og  midler,  uden  tanke  for  tak  eller  beløn- 
ning, for  at  gøre  noget  for  andre,  som  de  ikke  selv  kan  gøre. 


Vores  mission  er  storslået  og  vores  ansvar  er  enormt.  I 
en  erklæring  til  hele  verden,  som  blev  udsendt  i  1907, 
beskrev  Det  Første  Præsidentskab  tydeligt  denne  mission. 
De  sagde: 

»Vore  motiver  er  ikke  selviske,  vore  hensigter  er  ikke 
smålige  eller  begrænsede  til  denne  verden.  Vi  betragter 
hele  den  menneskelige  race  -  både  fra  fortid,  nutid  og  frem- 
tid -  som  udødelige  væsner,  for  hvis  frelse  vi  har  til  opgave 
at  virke,  og  for  at  udføre  dette  virke,  der  spænder  over  hele 
evigheden  og  stikker  lige  så  dybt  som  Guds  kærlighed,  vier 
vi  os  selv,  nu  og  i  al  evighed«  (James  R.  Clark,  Messages  of 
the  First  Presidency  of  The  Church  of  Jesus  Christ  of  Latter- 
day  Saints,  6  bind  (1965-1975),  4:155).  D 


(Tilpasset  fra  en  tale,  som  blev  holdt  den  13.  november  1994  som  del  af 
en  satellittransmission  til  ære  for  præsident  Howard  W.  Hunter  og  til  høj- 
tideligholdelse af  1 00  året  for  oprettelsen  af  Utahs  Genealogiske  Selskab, 
der  var  forløberen  for  vor  tids  Slægtshistoriske  Afdeling). 


DÅBSBASSINET  FRA  TEMPLET  PÅ  HAWAII.  COPYRIGHT:  CORPORATION 
OF  THE  PRESIDENT,  JESU  KRISTI  KIRKE  AF  SIDSTE  DAGES  HELLIGE. 
GENGIVELSE  IKKE  TILLADT. 

Det,  der  foregår  i  Herrens  hus, 
kommer  nærmere  ånden  i  Herrens 
store  offer,  end  nogen  anden 
aktivitet,  som  jeg  kender  til. 

Et  forunderligt 

værk 


Marcelino  Fernåndez  Rebollos  Suårez 


Da  jeg  blev  medlem  af  Kirken  i  1973,  trængte  læren 
om  forløsning  for  de  døde  dybt  ind  i  min  sjæl.  Som 
nyt  medlem  af  Kirken  lovede  jeg  mig  selv  at  udføre 
det  stedfortrædende  arbejde  for  de  af  mine  forfædre,  som 
var  døde  uden  kundskab  om  evangeliet. 

Dengang  boede  jeg  i  Madrid  i  Spanien,  cirka  500  kilo- 
meter fra  Asturias,  den  lille  by,  hvor  jeg  var  født  -  og  hvor 
de  fleste  af  mine  forfædres  optegnelser  formentlig  befandt 
sig.  Jeg  brugte  mange  ferier  og  weekender  på  at  søge  efter 
disse  optegnelser  og  rejste  i  den  forbindelse  mange  hun- 
drede kilometer.  Til  tider  låste  jeg  mig  inde  i  hele  dage  ad 
gangen  i  de  katolske  kirkekontorer,  omgivet  af  gamle  og 
ofte  ulæselige  optegnelser. 

Den  kærlighed,  som  jeg  følte  for  mine  forfædre,  hjalp 
mig  til  at  overvinde  disse  hindringer.  Jeg  tørrede  støvet  af, 
reparerede  de  slidte  bøger  og  sider  og  lærte  at  læse  de 
mange,  mange  bøger,  som  jeg  fik  i  hænde.  Ved  hjælp  af 
disse  kirkebogsoptegnelser,  samt  optegnelser  fra  kommu- 
nen, familiens  annaler,  testamenter,  aviser  og  fotografier 
kunne  jeg  begynde  at  stykke  et  billede  sammen  af  mine 
forfædres  liv.  Jeg  lærte  dem  til  en  vis  grad  at  kende,  og  jeg 
kunne  tage  del  i  deres  sorger  og  glæder. 

Men  på  et  tidspunkt  syntes  jeg  ikke  at  kunne  komme 
videre.  Alt  for  mange  af  de  gamle  optegnelser  var  gået  tabt. 
Asturias  har  gennem  Spaniens  historie  været  et  af  de  mest 
krigshærgede  områder,  og  mange  optegnelser  er  blevet  øde- 
lagt under  disse  kamphandlinger.  Jeg  forsøgte  at  benytte 
mig  af  familiens  egne  optegnelser,  men  det  hjalp  ikke  meget. 

Til  tider  blev  jeg  nedtrykt,  når  jeg  tænkte  på,  hvor  let 
nogle  mennesker  havde  ved  at  udføre  slægtsforskning.  Jeg 
havde  læste  beretninger  i  Liahona  om,  hvordan  andre  på 
mirakuløs  vis  havde  fundet  de  oplysninger,  som  de  mang- 
lede. Hvorfor  kunne  det  ikke  ske  for  mig?  De  optegnelser, 


jeg  havde  brug  for,  måtte  findes  et  eller  andet  sted. 

I  1994  besluttede  jeg  at  holde  ferie  i  et  bestemt  område 
og  besøge  kirkekontorerne  der  endnu  engang.  Men  som 
sædvanlig  var  jeg  tilbage,  hvor  jeg  begyndte,  da  jeg  havde 
set  optegnelserne  igennem.  Jeg  havde  brugt  mine  ferier  de 
sidste  20  år  på  dette,  var  rejst  tusinder  af  kilometer,  havde 
læst  bjerge  af  bøger,  havde  talt  med  hundredvis  af  men- 
nesker og  brugt  en  hel  del  penge.  Og  til  hvad  nytte? 

Min  kone  og  jeg  pakkede  vores  kufferter  for  at  vende 
tilbage  til  Madrid.  Men  så  i  sidste  øjeblik  besluttede  jeg  at 
gøre  endnu  et  forsøg.  Jeg  vendte  tilbage  til  en  af  de  kirker, 
jeg  havde  besøgt  så  mange  gange  før. 

Men  da  jeg  denne  gang  kiggede  i  en  bestemt  optegnelse, 
sprang  de  navne  og  data,  som  jeg  havde  brug  for,  mig  lige 
pludselig  i  øjnene!  Jeg  blev  helt  slap  i  knæene,  og  et  glæ- 
desudbrud  undslap  mine  læber.  Mine  øjne  blev  fyldt  med 
tårer. 

Jeg  havde  ikke  fundet  disse  oplysninger  ved  tidligere 
lejligheder,  fordi  navnene  var  opført  forkert.  Men  nu  hvor 
jeg  havde  opdaget  dem,  henviste  denne  optegnelse  mig  til 
andre  optegnelser,  som  ikke  var  gået  tabt  under  krigene  - 
optegnelser,  som  jeg  ikke  anede  eksisterede. 
Nu  kunne  der  blive  udført 
tempelordinanser  for  disse 
forfædre! 

Jeg    vendte    tilbage    til 
Madrid  med  en  følelse  af  at 
være  blevet  rigt  velsignet. 
Ligesom  Nephi  ved  jeg,  at  vor 
himmelske  Fader  elsker  os,  og 
at  han  aldrig  giver  os  en  befa-        i 
ling,  uden  at  han  åbner  en  udvej 
for  os,  så  vi  kan  udføre  den.  □ 

Et  stærkt  ønske  om  at  besøge 
templet  i  Schweiz,  herover,  og 
udføre  arbejde  for  sine  forfædre, 
motiverede  bror  Rebollos,  til  højre, 
til  at  give  sig  i  kast  med  en  20  år 
lang  søgen  efter  optegnelser  om 
familien  mange  forskellige  steder, 
blandt  andet  i  en  kirke  i  Barcelona 
i  Spanien,  herunder  til  venstre. 


« 


TID  TIL  OMVENDELSE 


Christopher  Chetwynd 

ILLUSTRERET  AF  BRYAN  LEE  SHAW 


Inden  jeg  kunne  modtage  det  vidnesbyrd, 
jeg  ønskede  mig,  måtte  jeg  bede  om  tilgivelse. 


begyndelsen  af  mit  venskab  med  Michelle  var  det  ene- 
ste, jeg  vidste  om  hende,  at  hun  havde  stærkere  vær- 
dinormer end  nogen  af  mine  andre  venner.  Det  var 
først,  da  jeg  blev  inviteret  hjem  til  en  familieaften  hos 
hende,  at  jeg  blev  klar  over,  at  hun  var  mormon. 

Ved  denne  familieaften  blev  jeg  præsenteret  for  evan- 
geliet af  to  dejlige  missionærer.  Da  de  spurgte  mig,  om  jeg 
havde  lyst  til  at  blive  undervist  af  dem,  fyldtes  jeg  af  en 
ukendt,  men  dejlig  følelse.  Jeg  sagde  ja. 

Efter  at  være  blevet  undervist  af  missionærerne  og  have 
fået  svar  på  mange  af  mine  spørgsmål,  satte  jeg  en  dato  for 
min  dåb.  Men  selv  om  jeg  havde  det  godt  med  min  beslut- 
ning, ville  jeg  gerne  have  en  bekræftelse  af,  at  jeg  gjorde 
det  rette.  Jeg  begyndte  at  søge  desperat  efter  svaret  på  mit 
spørgsmål:  »Er  Kirken  sand?«  Jeg  bad  morgen,  middag  og 
aften,  men  jeg  syntes  ikke  at  få  et  svar. 

Så  traf  jeg  Davie  Wilden,  som  var  medlem  af  Kirken. 


Efter  at  have  tilbragt  mange  timer  med  at  tale  sammen  og 
læse,  besluttede  vi,  at  det  var  tid  at  bede.  Vi  knælede,  og 
Davie  bad  først  om,  at  min  himmelske  Fader  ville  hjælpe 
mig.  Så  var  det  min  tur  til  at  bede. 

Jeg  var  næppe  begyndt  at  bede,  før  jeg  hørte  en  stemme. 
Den  sagde:  »Sig  undskyld.  Bare  sig  undskyld.« 

Jeg  bad  af  hele  mit  hjerte  min  himmelske  Fader  om  at 
tilgive  mine  synder.  Jeg  fornemmede  en  varm,  prikkende 
følelse,  som  strømmede  gennem  mine  arme  og  syntes  at 
trænge  ind  i  mit  inderste.  Fem  dage  senere  blev  jeg  døbt. 

Siden  da  er  mit  vidnesbyrd  om  evangeliet  blevet  stær- 
kere og  stærkere.  Nøjagtig  et  år  og  to  uger  efter  min  dåb, 
begyndte  jeg  på  missionærtræningscentret  i  New  Zealand 
efter  at  være  blevet  kaldet  til  missionen  i  Perth  i  Austra- 
lien. Nu  oplever  jeg  den  samme  glæde  som  dem,  der  under- 
viste mig  i  evangeliet,  når  jeg  bærer  mit  vidnesbyrd  for 
andre.  □ 

Lad  ordet 
fylde  jeres  hjerter 


Ældste  L.  Tom  Perry 

De  Tolv  Apostles  Kvorum 


Brigham  Young  spurgte  engang: 
»Læser  I  skrifterne,  mine  (unge 
venner),  som  om  det  var  jer,  der 
skrev  dem  for  tusind,  totusind 
eller  femtusind  år  siden?  Læser  I 
dem,  som  om  I  var  de  mænd, 
der  skrev  dem?  Hvis  I  ikke  har 
det  på  den  måde,  så  er  det  jeres  privilegium  at  få  lov  til 
at  opleve  det,  så  I  kan  blive  lige  så  bekendte  med  Guds 
skrevne  ords  ånd  og  mening,  som  I  er  med  jeres  daglige 
gøremål. « 

Lad  os  følge  Brigham  Youngs  råd  og  forestille  os,  at  vi 
er  i  Moronis  sted,  han,  der  var  den  sidste  af  de  store 
nephitiske  profeter.  Det  hverv,  som  hans  far  pålagde 
ham,  nemlig  at  fuldføre  den  optegnelse,  som  han  havde 
fået  overdraget,  var  vanskeligt.  Han  må  have  været  i  en 
choktilstand,  mens  han  skrev  om  sit  folks  fuldstændige 
tilintetgørelse. 

Han  beskriver,  hvordan  hans  folk  blev  forfulgt  af 
lamaniterne,  indtil  de  alle  var  udryddet.  I  sin  ensomhed 
fortæller  han,  at  hans  far  var  blandt  de  dræbte.  Vi  for- 
nemmer, at  det  eneste  Moroni  levede  for  var  at  gøre 
optegnelsen  færdig,  for  han  skrev:  »Derfor  vil  jeg  skrive 
og  gemme  optegnelserne  i  jorden,  og  hvor  jeg  går  hen, 
gør  intet  til  sagen«  (Mormon  8:4). 


ØRNESTJERNEN 


Han  har  kun  sin  tro  på,  at  Herren  vil  bevare  ham, 
indtil  han  har  gjort  optegnelsen  færdig,  og  at  den  en  dag 
vil  blive  fundet  af  en  af  Herrens  udvalgte.  Han  er  klar 
over,  at  optegnelsen  vil  være  en  advarselsrøst  til  kom- 
mende generationer  om,  hvad  der  sker,  når  nationer  som 
hans  egen  vender  sig  fra  Herrens  lærdomme.  Fra  sit 
hjertes  inderste  anråber  Moroni  dem,  der  en  dag  skal 
modtage  optegnelsen.  Han  ønsker  at  skåne  dem,  der 
læser  hans  beretning,  for  den  smerte  og  sorg, 
som  udspringer  af  ulydighed.  Vi  må  lytte  til 
Moronis  advarsel,  hvis  vi  vil  undgå  den 
skæbne,  som  ramte  hans  folk. 

Hvem  vil  dog  ikke  lytte  til  råd  fra  en, 
der  har  overværet  så  megen  sorg  og 
smerte?  Kan  det  undre  os,  at  hans  ord  for- 
kynder, at  der  findes  en  bedre,  lykkeligere 
og  mere  tilfredsstillende  måde  at  leve  på? 
Moronis  ord  er  ikke  blot  en  advarselsrøst, 
men  også  en  håbets  røst,  for  han  fortæller  os, 
at  Gud  elsker  hver  eneste  af  sine  børn.  Han 
ønsker,  at  hver  eneste  sjæl  skal  nyde  udøde- 
lighed og  evigt  liv.  □ 

(Tilpasset  fra  en  tale  holdt  ved  oktoberkonfe- 
rencen  1992). 

FÆLLESTID 


TIENDE  OG  OFFERYDELSER 


Karen  Ashton 


»Og  de  gav  af  deres  gods  til  de  fattige  og  trængende, 
de  syge  og  lidende«  (Alma  1 :27). 


Vor  himmelske  Fader  elsker  dig  og  har  givet 
dig  mange  velsignelser.  Han  beder  dig  kun 
om  at  give  ham  en  tiendedel  tilbage.  Den 
tiendedel,  som  du  giver  Herren,  kaldes  tiende.  Tiende 
bruges  til  at  opbygge  vor  himmelske  Faders  rige  på  jor- 
den. Det  går  til  opførelse  og  vedligeholdelse  af  kirkebyg- 
ninger og  templer,  oversættelse  og  trykning  af  Mormons 
Bog  og  til  missionering.  I  mange  lande  over  hele  verden 
dækker  tienden  også  seminar-  og  institutkurserne. 

Vor  himmelske  Fader  elsker  alle  sine  børn,  og  han  vil 
gerne  have,  at  du  skal  elske  og  hjælpe  andre  af  hans 
børn  (se  L&P  52:40;  Jak  1:27).  For  at  gøre  dette  beder 
han  dig  om  at  faste  én  dag  om  måneden  og  give  Kirken 
de  penge,  som  du  ville  have  brugt  på  mad,  så  vi  kan 
hjælpe  dem,  der  har  brug  for  hjælp.  Det  kaldes  fasteof- 
fer. 

Når  du  elsker  din  himmelske  Fader  og  forstår  alt, 
hvad  han  har  gjort  for  dig,  bliver  du  fyldt  med  en  kærlig 
og  gavmild  ånd.  Du  vil  ønske  at  være  med  til  at  opbygge 
hans  rige  og  hjælpe  de  fattige,  nødlidende  og  alle  dem, 
der  lider.  Når  du  gør  det  med  et  muntert  sind,  bliver  han 
glad  (se  2  Kor.  9:7)  og  vil  åbne  himlens  vinduer  og  udøse 
sine  velsignelser  over  dig  (se  Mal  3:10). 


Instruktioner 

Lim  side  5  på  et  stykke  tykt  papir  eller  karton,  så  du  kan 
lave  en  kuvert  til  din  tiende  og  dit  fasteoffer.  Farvelæg 
tegningen  på  forsiden  og  klip  så  kuverten  ud  langs  de 
tykt  optrukne  linjer.  Fold  de  to  lange  sidestykker  langs 


de  stiplede  linjer  og  lim  dem  sammen.  Fold  derefter  den 
nederste  flap  op  og  lim  den  fast  uden  på  kuverten.  Så 
snart  du  får  mulighed  for  det,  lægger  du  dine  bidrag  over 
i  en  tiendekuvert  og  giver  den  til  et  medlem  af  biskoprå- 
det eller  grenspræsidentskabet. 


Forslag  til  fællestid 

1 .  Tag  børnene  med  rundt  i  kirkebygningen  og  fortæl  dem,  at  kirkebyg- 
ninger, inventar  og  udstyr  bliver  betalt  af  tiendemidler.  Vis  børnene,  hvor 
tiendekuverterne  og  kvitteringerne  står.  Fortæl  dem,  at  de  altid  skal  give 
deres  tiendekuvert  til  et  medlem  af  biskoprådet  eller  grenspræsidentska- 
bet. 

2.  Bed  biskoppen  eller  grenspræsidenten  om  at  fortælle  børnene  om 
tiende  og  offerydelser  og  forskellen  på  de  to  ting.  Bed  ham  fortælle  bør- 
nene, hvad  en  tiendeopgørelse  er,  og  hvorfor  det  er  vigtigt  at  møde  op  til 
dem.  Læs  sammen  med  børnene  Malakias  3:8-10  og  tal  om  skriftste- 
derne. 

3.  Forklar,  at  for  mange  år  siden  blev  tiende  betalt  i  naturalier.  Det 
vil  sige,  at  hyrden  betalte  med  dyr,  og  bonden  betalte  med  afgrøder.  For- 
tæl dem,  at  en  familie  samlede  ti  æg,  æbler  eller  kartofler,  og  valgte  så  det 
pæneste  til  at  give  til  biskoppens  forrådshus.  Fortæl  børnene,  at  vi  i  dag 
betaler  med  penge. 

4.  Fortæl  børnene,  at  generalautoriteterne  tit  minder  os  om,  hvor  vig- 
tigt det  er  at  betale  en  ærlig  tiende.  Bed  et  voksent  medlem  afwardet  om 
at  læse  eller  genfortælle  en  af  historierne  fra  følgende  konferencetaler, 
mens  de  viser  et  billede  af  den  generalautoritet,  som  holdt  talen:  Ældste 
Jeffrey  R.  Holland,  »Vores  præstedømmearv,«  Stjernen,  juli  1995,  side 
38;  Ældste  Dallin  H.  Oaks,  »Tiende,«  Stjernen,  juli  1994,  side  34- 

5.  Tag  tid  på,  hvor  hurtigt  børnene  kan  finde  følgende  skriftsteder: 
Alma  34:28;  SI  41:1;  Alma  1:27;  Ordsp  28:27;  Mark  10:21;  L&P 
44:6;  L&P  42:31;  L&P  52:40.  Lav  en  liste  med  alle  skriftstederne  til 
hvert  barn.  Foreslå  dem  at  de  leger  denne  leg  med  deres  familier  ved  fami- 
lieaften. □ 

SMÅ  VENNER 


LISA     TÆNKER 


Rozann  W.  Thoelke 


L 


isa  sad  og  vred  sig  uro- 
ligt, mens  hun  så  på, 
at  diakonerne  uddelte  nad- 
verbrødet. Hun  tænkte: 
Det  er  svært  at  sidde  stille  og 
være  ærbødig,  mens  diako- 
nerne uddeler  brød  og  vand. 
Gad  vide,  om  alle  mine  venner  kommer  til  Primary  i  dag. 
Jeg  vil  fortælle  dem  om  den  gave,  som  bedstefar  og  bedste- 
mor har  sendt  til  mig  fra  Portugal.  Jeg  glæder  mig  til  at  se 
bedstefar  og  bedstemor,  når  de  kommer  hjem  fra  deres  mis- 


sion: 


Kort  efter  nåede  en  diakon  frem  til 
deres  række.  Da  Lisa  tog  et  stykke 


brød,  bøjede  mor  sig  ned  mod  hende  og  hviskede:  »Det 
hjælper  os  til  at  huske  på  Jesus.« 

Lisa  tænkte  på  alt  det,  hun  vidste  om  Jesus.  Hun 
tænkte  på  historien  om,  hvordan  Jesus  besøgte  nephi- 
terne  efter  sin  opstandelse.  Han  havde  velsignet  hvert  af 
børnene,  og  bagefter  var  der  kommet  engle  ned  fra  him- 
len. Bare  hun  kunne  have  oplevet  det! 

Så  kom  Lisa  i  tanker  om  en  vuggevise,  som  mor  som- 
metider sang  for  hende  og  hendes  lillebror  Poul: 

Jeg  tænker,  når  jeg  læser  de  gamle  ord 
om  Jesus,  som  stille  gik  om 

og  kaldte  de  små  børn  til  sig  i  sin  hjord; 

oh,  blot  også  til  mig  her  han  kom. 

JESUS 


Jeg  ønsker  min  pande  hans  hånd  havde  rørt, 
at  hans  arme  var  lagt  omkring  mig, 
oh,  havde  hans  kærlige  røst  jeg  blot  hørt: 
lad  kun  alle  små  komme  til  mig. 
(Børnenes  sangbog,  nr.  35). 

Lisa  smilede  stille  og  tænkte:  Gid  jeg  kunne  have  været 
c  ■ .  .  sammen  med  Jesus  dengang. 

Da  Lisa  bøjede  hovedet 
under  nadverbønnen,  lyt- 
tede hun  omhyggeligt  til 
ordene.  Da  hun  hørte 
præsten  sige,  »så  de  må 

o 

have  hans  And  hos  sig,« 


l 

1 

- 

tænkte  hun  på,  hvordan  hun  kunne  have  hans  Ånd  hos 
sig. 

Diakonen  gav  hendes  familie  vandet,  og  igen  hvi- 
skede mor:  »Det  hjælper  os  til  at  huske  på  Jesus.« 

Så  fik  Lisa  en  ny  indskydelse.  Jeg  levede  ikke,  dengang 
Jesus  var  på  jorden,  men  han  elsker  mig  lige  så  højt,  som  han 
elskede  børnene  dengang.  Nadverbønnen  siger,  at  jeg  kan 

o 

have  hans  And  med  mig,  hvis  jeg  vil  huske  ham  og  være 
lydig.  Alle  tiders! 

Lisa  puttede  sig  ind  til  mor  og  smilede,  mens  de  unge 
mænd  delte  nadveren  ud.  At  tænke  på  Jesus  havde  hjul- 
pet hende  til  at  være  ærbødig  under  nadveren,  og  hun 
følte  sig  så  godt  tilpas,  at  hun  vidste,  hun  havde  gjort 
det  rette.  □ 

LEHIS 

KtJjt 

TIL  DET 

FORJÆTTEDE 

LAND 


Diane  Decker 


(Læs  vejledningen 
på  side  12-13). 

/ 


n  aften  sad  den  fem-årige 
Jette  på  gulvet  inde  i 
stuen  og  redte  sin  dukkes 
hår.  Hendes  far  sad  i  sin  lænestol 
og  læste  avisen.  Da  Jette  så  op, 
fik  hun  øje  på  et  billede  af  en 
pige  på  sin  egen  alder  i  avisen.  Den 
lille  pige  havde  sort,  krøllet  hår, 
hendes  ansigt  var  snavset  og  hendes 
tøj  var  laset.  Pigen  så  meget  bedrø- 
vet ud. 

»Hvorfor  er  pigen  i  avisen  ked  af 
det,  far?«  spurgte  Jette  og  pegede  på 
billedet. 

»Tja,«  sagde  far,  »lad  os  læse 
artiklen  om  hende.  Hun  bor  i  et 
land  langt  herfra,  hvor  der  er  krig. 
På  grund  af  krigen  har  hun  og  hen- 
des familie  måtte  forlade  deres  hjem, 
og  nu  leder  de  efter  et  nyt  sted  at 
bo.  Mange  af  de  mennesker  har  ikke 
nogen  sko  eller  rent  tøj  eller  mad 
nok  at  spise.« 

»Så  ville  jeg  også  være  ked  af 

det,«  sagde  Jette.  Hun  sad  længe  og 

stirrede  på  billedet.  Så  gik  hun 

stille  ind  til  sit  skab, 
trak  sin  kuffert  ud, 
åbnede  den  og 
begyndte  at 
lægge  ting  ned 
i  den:  et  par 
sko,  en  dåse 
suppe,  en 


... 


tandbørste  og  tandpasta,  en  eventyr- 
bog og  en  smuk  blå  kjole.  Jette  så  på 
alle  sine  dukker  og  valgte  så  en,  som 
hun  mente,  at  pigen  på  billedet  ville 
kunne  lide.  Så  pakkede  hun  dukken 
ind  i  et  lyserødt  tæppe  og  lagde  den 
ned  i  kufferten. 

Da  hun  havde  lukket  kufferten, 
skubbede  og  trak  hun  den  ind  til  sin 
far.  Hun  stoppede  lige  foran  ham,  og 
han  kiggede  hen  over  avisen.  »Skal 
du  ud,  Jette?« 

»Nej,  far,«  svarede  hun.  »Vi  skal 
sende  det  her  til  den  lille  pige  fra 
avisen.  Jeg  har  lagt  mad,  sko,  en  bog 
og  en  af  mine  dukker  ned  i  den.  Lad 
os  sende  det  i  aften,  så  den  lille  pige 
ikke  skal  være  ked  af  det  mere!« 


Far 
lagde  avisen 
fra  sig,  løftede 
Jette  op  og  gav  hende  et 
kram.  Så  sagde  han:  »Jeg  er 
meget  stolt  af  dig,  fordi  du  gerne  vil 
hjælpe  andre,  Jette.  Men  jeg  ved 
ikke,  hvor  vi  skal  sende  din  kuffert 
med  gaver  hen.  Jeg  ved  ikke,  hvad 
den  lille  pige  hedder,  og  hun  har 
ikke  noget  hjem,  så  jeg  ved  ikke, 
hvor  vi  kan  finde  hende.« 

Nu  blev  Jette  ked  af  det.  Hun  sad 
helt  stille  og  tænkte  på  det,  som 
hendes  far  havde  sagt. 

Så  fik  far  en  idé.  »Vi  kan  aflevere 
din  kuffert  i  en  flygtningelejr.  Jeg  er 
sikker  på,  at  der  er  en  lille  pige  der, 
som  vil  blive  glad  for  det.  Hvad  siger 
du  til  det?« 

Jette  tænkte  over  det,  hendes  far 
havde  sagt.  »Ja,  far.  Men  jeg  ville 
alligevel  ønske,  at  jeg  kunne  hjælpe 
den  lille  pige  fra  avisen.« 


Senere  den  aften,  da  Jette  skulle  i 
seng,  tog  hun  sin  dukke  og  sagde: 
»Jeg  ved,  hvad  jeg  kan  gøre  for  den 
triste  pige  lige  nu.  Jeg  kan  bede  for 
hende.« 

Hun  knælede  ned  ved  sin  seng  og 
bad:  »Kære  himmelske  Fader,  vil  du 
ikke  nok  velsigne  pigen,  som  bor 
langt  borte,  at  hun  må  få  mad  og  et 
nyt  hjem  og  en  ny  dukke.  Men  vig- 
tigst af  alt,  vil  du  lade  hende  vide,  at 
hun  har  en  ny  ven,  som  bor  langt 
væk,  og  at  jeg  elsker  hende.  I  Jesu 
Kristi  navn.  Amen.« 

Jette  krøb  op  i  seng  og  puttede  sig 
under  dynen.  Det  havde  givet  hende 
en  dejlig,  varm  følelse  at  hjælpe 
andre,  og  det  at  bede  for  en  anden 
havde  gjort  hende  glad.  □ 

Tag  siderne  8-9  ud  og  lim  dem  på  et 
stykke  karton.  Du  skal  bruge  en  ter- 
ning, brikker  i  forskellige  farver  og 
Mormons  Bog. 

SÅDAN  SPILLER  DU:  Hver  spiller 
vælger  en  brik  og  anbringer  den  på 
START.  På  skift  slår  I  med  ternin- 
gen og  rykker  det  antal  felter  frem, 
som  øjnene  viser.  Find  så  feltets 
nummer  på  listen  herunder.  Læs 
instrukserne  højt  og  følg  dem.  Hver 
spiller  skal  lande  på  felt  33  for  at 
komme  ind  i  DET  FORJÆTTEDE 
LAND. 


FORJÆTTEDE 
LAND 


E  J  L  E   D  N   I   N  G 


1  Lehi  har  et  syn.  Læs  1  Nephi  1:8. 
Ryk  et  felt  frem. 

2  Gud  fortæller  Lehi,  at  Jerusalem 
vil  blive  ødelagt.  Læs  1  Nephi  1:13. 

3  Lehi  advarer  folket,  men  de  vil 
ikke  tro  ham.  I  stedet  håner  de  ham. 
Læs  1  Nephi  1:18-19.  Ryk  et  felt  til- 
bage. 


4  Gud  fortæller  Lehi,  at  han  skal 
forlade  Jerusalem  og  rejse  ud  i  ørke- 
nen. Læs  1  Nephi  2:2. 

5  Lehi  adlyder  Gud.  Læs  1  Nephi 
2:3-4.  Ryk  tre  felter  frem. 

6  Laman  og  Lemuel  beklager  sig. 
Læs  1  Nephi  2:12-13.  Ryk  et  felt  til- 
bage. 

7  Nephi  beder  til  Gud.  Læs  1  Nephi 
2:16. 

8  Gud  vil  have,  at  Nephi  og  hans 
brødre  skal  vende  tilbage  til  Jerusa- 
lem efter  messingpladerne.  Læs  1 
Nephi  3:1-4.  Ryk  et  felt  frem. 

9  Laban  vil  ikke  give  brødrene  mes- 
singpladerne. Læs  1  Nephi  3:13,  24- 
26. 

1  0  Laman  og  Lemuel  bliver  vrede. 

Læs  1  Nephi  3:28.  Du  mister  din 

tur. 

1  1  Herrens  engel  skælder  Laman  og 

Lemuel  ud.  Læs  1  Nephi  3:29. 

1  2  Helligånden  siger  til  Nephi,  at 

han  skal  slå  Laban  ihjel.  Læs  1 

Nephi  4:6-8,  1243. 

1  3  Zoram,  Labans  tjener,  giver 

Nephi  messingpladerne  og  går  med 

ham.  Læs  1  Nephi  4:35,  38. 

1  4  Ishmaels  familie  slutter  sig  til 

Lehis  familie.  Læs  1  Nephi  7:5. 

1  5  Laman  og  Lemuel  gør  oprør  og 

vil  rejse  hjem.  Læs  1  Nephi  7:6-7. 

Du  mister  din  tur. 

1  6  Lehi  drømmer  om  livets  træ. 

Læs  1  Nephi  8:2,  10.  Ryk  to  felter 

frem. 

1  7  Nephi  forklarer  Lehis  drøm.  Læs 

1  Nephi  15:21-24. 

1  8  Nephi,  hans  brødre  og  Zoram 

gifter  sig  med  Ishmaels  døtre.  Læs  1 

Nephi  16:7, 

1  9  Lehi  finder  Liahona.  Læs  1 
Nephi  16:10. 

2  0  Nephi  knækker  sin  bue.  Læs  1 
Nephi  16:18.  Ryk  et  felt  tilbage. 


2  1  Nephi  laver  en  ny  bue,  og  Lia- 
hona viser  ham,  hvor  han  kan  finde 
føde.  Læs  1  Nephi  16:23,  26,  30-31. 
Ryk  et  felt  frem. 

22  Liahona  viser  folket  vej,  når  de 
er  trofaste  og  lydige.  Læs  1  Nephi 
16:28. 

2  3  Ishmael  dør,  og  hans  døtre  bekla- 
ger sig.  Læs  1  Nephi  16:34-35. 
2  4  Laman  og  Lemuel  vil  slå  Lehi  og 
Nephi  ihjel.  De  revses  af  Herren. 
Læs  1  Nephi  16:37,  39.  Ryk  et  felt 
tilbage  og  mist  din  tur. 
2  5  Lehi  og  hans  folk  når  frem  til 
havet.  Læs  1  Nephi  17:4-6.  Ryk  et 
felt  frem. 

2  6  Gud  befaler  Nephi  at  bygge  et 
skib.  Læs  1  Nephi  17:8. 
2  7  Laman  og  Lemuel  vil  ikke  bygge 
skib.  Læs  1  Nephi  17:18-19.  Ryk  et 
felt  tilbage. 


2  8  Nephi  irettesætter  sine  brødre 
ved  Guds  kraft.  Læs  1  Nephi  17:52- 
55. 

2  9  Sariah  og  Lehi  får  to  sønner  i 
ørkenen.  Læs  1  Nephi  18:7. 

3  0  Lehis  folk  begynder  rejsen  over 
havet.  Læs  1  Nephi  18:8. 

3  1  Laman  og  Lemuel  binder  Nephi 

med  reb.  Læs  1  Nephi  18:11-13.  Du 

mister  din  tur. 

3  2  Laman  og  Lemuel  omvender  sig 

og  befrier  Nephi.  Læs  1  Nephi 

18:20-21. 

33  Efter  at  have  sejlet  i  mange  dage 

ankommer  de  til  det  forjættede 

land.  Læs  1  Nephi  18:23.  Ryk  til  det 

forjættede  land.  □ 

NYE  VENNER 


HENRIK 


FRA  LILLESTRØM  I  NORGE 


Den  lille  dam  nær  deres  hjem  er 
samlingssted  for  fire  af  familien 
Amundsens  drenge,  (fra  venstre) 
Andre,  Robert,  Michael  og  Henrik. 


er  star 
fem  cykler 
ude  i  indkørslen, 
haven  er  overstrøet  med 
forskellige  bolde,  der 
?r  hænger  cykelhjelme  på  en 
^"4cnage  lige  inden  for  døren,  bade- 
bukser og  svømmebriller  hænger 
parat  og  flere  par  ski  står  ude  i  sku- 
ret og  venter  på  den  første  sne.  Alt 
dette  er  tegn  på  det  aktive  liv,  som 
familien  Amundsen  fra  Lillestrøm  i 
Norge  fører. 

Den  1 1-årige  Henrik  er  den  æld- 
ste af  de  fem  drenge  i  familien 
Amundsen.  Han  og  hans  brødre 
Robert  (9),  Michael  (8),  Andre  (5) 
og  Håkon  (2)  har  lært,  at  brødre 
godt  kan  være  de  bedste  venner. 
Disse  brødre  og  deres  forældre  har 
erfaret,  hvor  vigtigt  det  er  at  arbejde 
og  lege  sammen. 

»Vi  cykler  sammen  og  spiller  fod- 
bold,« siger  Henrik,  »men  vi  kan 
allerbedst  lide  at  spille  basketball.« 
Deres  basketballkamp  blev  endnu 
bedre,  efter  at  deres  tre  fætre  flyt- 


DeAnne  Walker 

FOTO:  DEANNE  WALKER  OG  JANET  THOMAS 


tede  til  Lillestrøm  fra  Drammen  for 
et  års  tid  siden.  Fætrene  er  gode 
venner,  og  de  leger  sammen  næsten 
hver  dag. 

Basketball  er  bare  en  af  de  mange 
aktiviteter,  som  Henrik  holder  af. 
Han  elsker  at  svømme,  og  det 
samme  gør  hans  brødre,  og  de  tager 
ofte  med  deres  far,  Øystein,  når  han 
i  embeds  medfør  skal  ud  til  forskel- 
lige svømmebassiner  i  området.  Fak- 
tisk er  svømning  et  fast  fag  på 
skemaet  for  norske  skolebørn,  og 
Robert  indrømmer  straks,  at  svøm- 
ning er  hans  yndlingsfag. 

Og  skiene  ude  i  skuret?  Hele 
familien  elsker  at  stå  på  ski,  både 
styrtløb  og  langrend.  De  ældste  af 
drengene  synes,  at  styrtløb  er  mest 
spændende.  »De  mindste  af  dren- 
gene gør  det  ikke  så  tit,«  siger  Hen- 
riks mor,  Inger- Anne,  »men  måske 
om  en  fem  års  tid  ...« 

»Folk  siger  ofte,  at  nordmænd  er 
født  med  ski  på  fødderne,«  spøger 
Henriks  far.  »Sandheden  er,  at  det  er 
meget  udbredt  at  stå  på  ski  i  Norge. 

Familien  Amundsens  drenge  sørger 
for,  at  det  både  er  sjovt  og  sikkert 
at  cykle  ved  at  huske  deres 
cykelhjelme. 


De  fem  brødre  sammen  med  deres 
forældre,  Øystein  og  Inger-Anne. 


Henrik  (til  højre)  og  hans  bror 
Robert  spiller  lidt  fodbold. 


Nordmænd  elsker  at  være  ude  i 
naturen.« 

Det  er  ikke  svært  at  forstå  hvor- 
for. Kun  cirka  fire  procent  af  Norge 
er  beboet.  De  resterende  96  procent 
består  af  fjelde,  søer  og  skove,  så 
Henrik  og  hans  brødre  holder  meget 
af  at  tage  på  vandreture  eller  cam- 
pere. »Sidste  vinter  tog  far  os  med 
ud  på  en  kort  vandretur  i  skoven,« 
mindes  Henrik.  »Vi  frøs  lidt,  men 
det  var  sjovt  at  lave  vores  egen  mad 
og  lege  i  sneen.« 

Hver  sommer  holder  Henrik  og 
hans  familie  ferie  hos  deres  mormor, 
som  bor  i  Ålesund  på  Norges  vest- 
kyst. Her  ser  landskabet  helt  ander- 
ledes ud  end  bakkelandet  ved 
Lillestrøm.  Norges  kyst  har  stejle 
skrænter  og  dybe  fjorde.  »Noget  af 
det,  vi  holder  mest  af,  når  vi  er  der, 
er  at  fange  krabber,«  siger  Henrik. 
»Vi  har  især  to  steder,  hvor  vandet 
er  koldt  og  klart.  Vi  kigger  under 
stenene  og  finder  krabberne,  men  vi 
slipper  dem  fri  igen!«  (Henriks  far 


siger,  at  hver  krabbe  sikkert  bliver 
fanget  ti  gange  hver  sommer!) 

Selvom  familien  Amundsen 
nyder  de  mange  spændende 
udendørsaktiviteter,  belærer  Hen- 
riks forældre  ham  og  hans  brødre 
om,  at  det  er  det,  der  sker  i  hjem- 
met, der  skaber  en  lykkelig  familie. 
»Vi  beder  familiebøn  og  studerer 
skriften  hver  morgen,«  siger  Henrik. 
»Jeg  har  ikke  rigtig  nogen  yndlings- 
historie  fra  skriften.  Jeg  kan  lide  at 
læse  dem  alle.« 

Drengene  glæder  sig  til  familieaf- 
ten, især  når  mor  laver  skattejagt. 
Og  desserten?  Is  og  kage  er  deres 
favorit. 

Selvfølgelig  skal  der  være  tid  til 
arbejde  og  studium  i  ethvert  lykke- 
ligt hjem.  »Henrik  er  god  til  at 
hjælpe  med  opvasken  og  rydde  op 
på  sit  værelse,«  siger  hans  mor.  »Og 
han  kan  lide  at  hjælpe  sin  far  ude  i 
haven.«  Henrik  går  også  til  klaver- 
undervisning. Faktisk  har  han  alle- 
rede lært  at  spille  et  nummer,  som 


han  spillede  til  Michaels  dåb. 

Henriks  far  er  medlem  af  stavs- 
præsidentskabet  i  Oslo,  og  han 
besøger  ofte  andre  ward  om  sønda- 
gen. Så  hjælper  Henrik  sin  mor  med 
at  tage  sig  af  sine  brødre,  og  han 
hjælper  dem  til  at  være  ærbødige 
under  nadvermødet.  Han  ved,  at 
han  som  den  ældste  altid  bør  være 
et  godt  eksempel  for  dem. 

For  ikke  så  længe  siden  sang 
Henrik  og  hans  brødre  sammen  med 
primarybørnene  fra  Oslo  2.  Ward  til 
et  nadvermøde.  De  sang:  »Jeg  har 
familie  her  på  jord,  hver  og  en  er 
god  mod  mig.  Vi  vil  så  gerne  være 
sammen  i  al  evighed«  (Børnenes 
sangbog,  nr.  98).  Ordene  synes  at 
udtrykke  det,  som  Henrik  føler  for 
sin  familie.  Han  er  glad  for,  at  han 
har  en  far,  en  mor  og  brødre,  der 
arbejder  sammen,  leger  sammen  og 
dyrker  Gud  sammen.  Han  er  glad 
for,  at  de  følger  vor  himmelske 
Faders  plan  for,  hvordan  man  bliver 
en  evig  familie.  □ 

JEG  FORMÅR  ALT  I  KRISTUS 

»Fred  være  med  din  sjæl«  (L&P  121:7) 

Vi  møder  alle  prøvelser,  hvaden- 
ten det  er  kampen  for  at  få  øko- 
nomien til  at  hænge  sammen,  en 
søgen  efter  en  evig  ledsager,  en  stræben 
efter  at  skabe  et  trygt  ægteskab  og 
opdrage  trofaste  børn  eller  den  uven- 
tede ensomhed  i  forbindelse  med  skils- 
misse eller  ægtefællens  død.  Det  hører 
faktisk  med  til  vores  jordiske  liv  at 
have  prøvelser  (se  2  Nephi  2:11-12). 
Men  vi  behøver  ikke  at  stå  alene 
med  modgangen.  Præsident  Gordon 
B.  Hinckley  opfordrer  os  til  udvikle 
»en  enkel  tro,  en  urokkelig  overbe- 
visning om,  at  Gud  i  Himlen  med  sin 
magt  vil  bringe  alt  i  orden  og  udføre 
sine  evige  hensigter  i  sine  børns  liv« 
(Ensign,  juli  1984,  side  6). 

VI  KAN  MODTAGE  DEN  FRED, 
SOM  HERREN  SKÆNKER 


Når  vi  tror,  at  vi  formår  alt  i  Kri- 
stus (se  Fil  4:13),  vil  vores  byrder  blive 
lettere. 

Mervyl  Meyer  fra  Sydafrika  mod- 
tog fredens  gave,  da  hendes  mor  døde 
som  93-årig.  Mervyl,  der  var  enebarn, 
tog  tabet  af  moderen  meget  tungt.  Hun 
indså,  at  hendes  mors  død  var  en  vel- 
signet befrielse  fra  den  høje  alders 
smerter  og  trængsler,  men  hun  sav- 
nede sin  mors  selskab. 

En  lørdag  morgen,  mens  Mervyl 


gjorde  haven  klar  til  forårssåningen, 
gennemgik  hun  i  tankerne  den  hjæl- 
peforeningslektion,  som  hun  skulle 
holde  om  søndagen.  Lektionen  hand- 
lede om  den  paradisiske  herlighed,  som 
jorden  ville  få  under  Tusindårsriget. 
Selvom  hun  havde  bedt  angående  lek- 
tionen -  og  det  løfte,  som  den  rum- 
mede om  hendes  mors  opstandelse  — 
var  hun  tung  om  hjertet  ved  tanken 
om  sin  mors  legeme,  der  lå  begravet 
dybt  nede  i  den  mørke  muld.  Hun  fryg- 
tede, at  hun  aldrig  ville  få  sin  mor  at 
se  igen. 

Men  mens  hun  arbejdede,  blev  hun 
rørt  af  Ånden.  »Jeg  grundede  over  lek- 
tionen. Det  slog  mig,  at  den  jord,  som 
jeg  arbejdede  med,  var  den  samme 
jord,  som  rummede  min  mors  jordiske 
rester.  Da  jeg  stak  hænderne  ned  i  den 
frugtbare,  brune  muld,  fik  jeg  en  vis- 
hed om  alt  livs  fornyelse,  om  opstan- 
delsen. Jeg  følte  fred  i  sindet.« 


HERREN  KAN  STYRKE 
OS  I  PRØVELSER 


Herren  vil  styrke  os  i  vores  prøvel- 
ser -  hvis  vi  søger  hans  hjælp  og  åbner 
vores  hjerte  og  sind  for  Åndens  ind- 
flydelse. En  af  de  sikreste  måder  at  gøre 
det  på,  er  ved  at  være  venlig  mod 
andre.  Små  hjælpsomheder  blødgør 
ofte  vores  hjerte  og  gør  vores  sind  mod- 
tagelig for  Åndens  vejledning.  Når  vi 
modtager  nadveren,  fornyr  vi  de  pag- 
ter, som  tillader  Ånden  at  være  hos 
os.  Patriarkalske  velsignelser  og  præste- 
dømmevelsignelser giver  perspektiv 
og  indsigt.  Vi  kan  opnå  dejlige  ven- 
skaber og  medfølelse  ved  at  omgås  vore 
søstre  i  Hjælpeforeningen.  Smuk  musik 
og  inspirerende  litteratur  kan  trøste 
og  styrke  os. 

Enhver  af  disse  handlinger,  samt 
villighed  til  at  gøre  Guds  vilje,  kan 
åbne  vores  liv  for  Herren.  Når  det  sker, 
kan  vi  i  sandhed  sige:  »Min  tro,  o  Gud, 
på  din  kærlighed  med  styrke  forlener 
mig;  jeg  vil  stå  fast«  (Salmer  og  sange, 
nr.  1 78) .  Og  når  vi  stoler  på  ham,  lover 
han  os:  »Jeg  vil  ikke  efterlade  jer  fader- 
løse; jeg  kommer  til  jer«  (Joh  14:18). 

•  Hvordan  kan  det  at  efterleve  evan- 
geliets grundlæggende  principper,  såsom 
at  udøve  tro,  hjælpe  os  til  at  klare  vores 
prøvelser? 

•  Hvordan  kan  vi  hjælpe  andre,  der 
kæmper  med  prøvelser,  til  at  finde  trøst 
og  fred?  D 


Herren  har  sagt,  at  han  vil  give  os  fred  (se  Joh  14:27).  Ved  at  tage  del  i 
denne  gave  kan  vi  blive  fredsstiftere. 

For  at  opnå  personlig  fred  - 

■  Stræb  efter  dagligt  at  gøre  Kristus  til  midtpunkt  i  dit  liv.  Den  stærke 
grundvold  vil  give  dig  fred  i  sindet  og  styrke  i  alle  dine  aktiviteter. 

■  Gør  bøn  og  studium  af  skriften  til  en  del  af  din  hverdag. 
■Gør  brug  af  omvendelsens  gave.  Man  kan  kun  nyde  sand  fred,  når  man 

ikke  er  tynget  af  sin  samvittighed. 

■  Lad  være  med  at  sammenligne  dig  med  andre.  Erkend,  at  du  er  den,  du 
er,  og  gør  hele  tiden  dit  bedste. 

For  at  hjælpe  andre  til  at  opnå  fred  - 

■Acceptér  og  elsk  din  familie.  Se  efter  det,  som  du  holder  af  i  hver 
v    af  dem,  og  fokusér  på  de  karaktertræk.  Når  du  har  mulighed  for  at 
;:,:\  rose  et  familiemedlem,  så  gør  det! 

■Tal  venligt.  Husk  det  gamle  ord:  »Hvis  du  ikke  har  noget 
»:  .       pænt  at  sige,  så  ti  stille.« 

■  Tillad  andre  at  give  udtryk  for  en  divergerende  opfat- 
?:;{.    '■}.            telse  uden  at  komme  op  at  skændes  med  dem.  Det  er  for- 

;  ;    skelligheder,  der  gør  livet  spændende.  Du  behøver  ikke  at 
\:::^:::;y,- i'v':-v  være  enig  med  alle,  men  respektér  andres  ret  til  at  have 

deres  egne  synspunkter. 
I^v^        "Fremsæt  dine  meninger  i  rolige  vendinger. 
:••=/':■  v'v?.-.^:':-:-:':-         "Bed  sammen  med  din  familie.  Når  det  er  din  tur  til  at 
bede,  så  bed  om  fred  og  kærlighed  i  jeres  hjem. 

■  Lad  andre  få  del  i  evangeliets  fred  ved  at  bære  dit  vid- 
nesbyrd. 

■Respektér  andres  tro  (se  den  11.  trosartikel). 
Lad  dine  handlinger  vise  din  tro.  God  sportsånd,  ærlighed 
og  retfærdighed  er  med  til  at  skabe  fred. 

■  Tjen  andre.  Selv  små  tjenestegerninger  kan  bringe  andre  fred. 

■  Betal  fasteoffer.  Disse  penge  bliver  brugt  til  folk  i  nød.  Denne 
gave  kan  give  dem  fred  i  sindet. 

■  Tilgiv  dem,  der  har  såret  dig. 
■Bed  andre  om  tilgivelse. 

■  Spred  den  fred,  som  findes  i  dit  hjerte,  ved  dagligt  at 
dele  evangeliet  med  andre  og  tage  på  fuldtidsmission,  når 

du  får  mulighed  for  det.  □ 

Ældste  James  M.  Paramore 

De  Halvfjerds 

ILLUSTRERET  AF  GREG  NEWBOLD 

Da  jeg  som  ung  missionær  tjente  i  Paris  i  Frank- 
rig, havde  jeg  flere  gange  lejlighed  til  at  komme 
op  i  toppen  af  Eiffeltårnet,  der  rager  102  etager 
op  over  jorden. 

Tårnet  stod  færdig  til  verdensudstillingen  i  1889. 1  tår- 
nets første  tid  var  der  mange,  som  styrtede  i  døden,  fordi 
rækværket  rundt  om  den  øverste  afsats  ikke  var  højt  nok. 
Siden  da  er  et  højt  bur  af  glas  og  trådnet  blevet  opført,  så 
det  er  så  godt  som  umuligt  at  styrte  ned.  Når  det  blæser, 
kan  toppen  af  tårnet  svaje  op  til  en  halv  meter  frem  og  til- 
bage. Så  er  det  ret  skræmmende  at  være  deroppe.  Men  de 
besøgende  kan  frit  bevæge  sig  omkring  på  afsatsen  og  nyde 
udsigten  eller  tage  billeder  i  alle  retninger.  Den  beskytter 
dem  og  giver  dem  stor  sikkerhed.  De  besøgende  kan  føle 
sig  trygge,  fordi  indhegningen  er  der. 

Ligesom  den  indhegning  er  standarderne  grænser,  som 
beskytter  os  mod  åndelig  og  ofte  også  fysisk  overlast.  Der 
er  standarder  overalt.  De  repræsenterer  alle  aspekter  af 
vores  liv,  lige  fra  det  øjeblik  vi  kommer  til  jorden.  De  er 


nødvendige  for,  at  vi  kan  være  trygge,  udvikle  os  og  være 
lykkelige. 


NÅR  GRÆNSERNE  MANGLER 

Engang  var  der  en  babysitter,  som  ikke  holdt  ordentligt  øje 
med  vores  ældste  datter,  så  hun  fik  lov  til  at  kravle  rundt 
på  gulvet,  som  det  passede  hende.  Hun  kravlede  hen  til 
den  varme  kakkelovn  og  blev  slemt  forbrændt.  Ovnlugen 
var  så  varm,  at  den  brændte  sig  dybt  ned  i  huden.  Hendes 
ben  lignede  en  varm  vaffel.  Hun  har  stadig  ar  efter  den 
ulykke,  som  skete,  fordi  der  manglede  en  grænse. 

Vi  boede  engang  i  et  lille,  gammelt  hus,  hvor  standar- 
derne for  fundamentbyggeri  var  blevet  totalt  tilsidesat. 
Efterhånden  hældede  gulvet  i  alle  retninger.  Når  mine  søn- 
ner bygger  hus,  har  de  meget  strenge  standarder,  som  skal 
overholdes.  De  begynder  allerede,  når  grunden  skal  gøres 
klar,  inden  der  graves  ud  til  fundament.  Derved  sikrer  de, 
at  huset  kan  holde  til  det,  det  udsættes  for  gennem  tiden. 

FRIHED  TIL  AT  VÆLGE 

Mine  venner,  det  åndelige  legeme  og  sindet  består,  lige- 
som det  fysiske  legeme,  af  det,  som  det  næres  med.  Da  min 
kone  og  jeg  var  ude  at  rejse  for  nylig,  drak  vi  noget  vand, 
som  gjorde  os  syge  i  flere  uger.  På  samme  måde  er  det  med 
sindet.  Det  består  også  af  det,  som  det  næres  med.  Ånden 
påvirkes  af  det,  som  kroppen  og  sindet  fortærer. 

Husk  at  menneskets  åndelige  legeme  er  evigt.  Når  et 
menneske  dør,  adskilles  ånden  og  det  fysiske  legeme.  Det 
fysiske  legeme  er  dødt,  men  ånden  lever  videre  og  for- 
håbentligt modtager  alle  de  velsignelser,  som  er  lovet  dem, 
der  her  på  jorden  benytter  deres  handlefrihed  til  at  vælge 
de  standarder,  som  vor  himmelske  Fader  har  sat. 

Forestil  jer  den  glæde,  vi  følte,  da  vi  fik  at  vide,  at  der 
var  blevet  skabt  en  smuk  jord,  som  vi  skulle  ned  på.  Og 
forestil  jer  vores  tilfredshed,  da  vi  erfarede,  at  vi  ikke  ville 
blive  efterladt  uden  standarder  og  grænser,  som  kunne  give 
os  tryghed  og  beskyttelse,  standarder,  som  vor  himmelske 
Fader  havde  sat,  og  som  ville  bestå  til  enhver  tid.  Han  ville 
ikke  lade  os  i  stikken  uden  denne  storslåede  beskyttelse, 
men  gav  os  frihed  til  at  anerkende  eller  forkaste  den.  Han 
tilbød  os  sine  veje,  standarder,  grænser,  inspiration  og  vej- 
ledning og  lod  os  anvende  vores  handlefrihed  til  enten  at 
godtage  eller  forkaste  dem.  Han  gjorde  det  klart,  at  hans 
standarder  var  evige,  uforanderlige,  pålidelige  og  ville 
beskytte  os,  ligesom  indhegningen  på  Eiffeltårnet. 

Hvis  vi  holder  os  inden  for  de  afstukne  grænser,  kan  vi 
føle  os  trygge  og  have  fred  i  sindet.  Men  vi  er  ikke  tvun- 
get til  at  følge  dem.  Vi  har  vores  handlefrihed,  for  profe- 
ten Jakob  fra  gamle  dage  sagde:  »I  har  frihed  til  at  handle 
for  jer  selv:  til  enten  at  vælge  vejen  til  evig  død  eller  vejen 
til  evigt  liv«  (2  Nephi  10:23). 

FORBLØFFENDE  TEKNOLOGI 

Alt  dette  fører  mig  frem  til  en  vigtig  pointe.  Vore  dages 
teknologi  omfatter  de  mest  forbløffende  opdagelser,  som 
er  gjort.  De  øger  vores  viden,  forståelse  og  fremgang.  Frem- 
skridtene inden  for  f.eks.  medieverdenen  er  utrolige.  Vi 


forbavses,  når  vi  ser  dem  rulle  frem  med  stadig  større  hastig- 
hed. Jeg  var  på  mission  for  44  år  siden,  og  dengang  var 
fjernsynet  stort  set  ukendt.  Det  varer  ikke  længe,  før  alle 
former  for  tv-,  radio-,  telefonisk  og  computerinformation 
er  tilgængelig  gennem  lyslederkabler,  som  føres  ind  i  hjem- 
mene. Sikke  et  springbræt  til  uddannelsesmuligheder  og 
god  underholdning! 

Men  det  vil  også  åbne  op  for  en  syndflod  af  slibrig  under- 
holdning i  form  af  videoer,  musik  og  andet,  som  vil  påvirke 
vores  tanker  og  vores  sind.  I  den  sidste  ende  vil  det  påvirke 
vores  åndelige  jeg,  alt  sammen  inden  for  hjemmets  fire 
vægge.  Vil  det  styrke  vores  standarder  eller  svække  dem? 

Disse  fremskridt  vil  være  en  prøve  på  vores  handlefri- 
hed. Vil  vi  vælge  Kirkens  standarder  og  efterleve  dem,  selv 
når  ingen  kan  se,  om  vi  gør  det?  Kan  vi  gøre  det  nu,  hvor 
60-70  procent  af  de  film  og  den  underholdning,  som  pro- 
duceres, rummer  materiale,  der  er  ganske  upassende  for 
vores  åndelige  udvikling?  Hvis  vi  holder  Herrens  standar- 
der nu,  vil  det  være  lettere  for  os  at  gøre  det  i  al  fremtid. 

EN  KLAR  STANDARD 

Det  Første  Præsidentskab  har  givet  os  standarder  ved- 
rørende medierne  i  Til  gavn  og  styrke  for  de  unge: 

»Vor  himmelske  Fader  har  rådet  os  som  sidste  dages  hel- 
lige til  at  søge  det,  »der  er  dydigt,  elskeligt,  hvad  der  har 
godt  lov  eller  er  prisværdigt«  (13.  trosartikel).  Alt  det,  du 
læser,  lytter  til  eller  ser,  påvirker  dig.  Underholdning  og 
medierne  kan  give  dig  mange  positive  erfaringer.  De  kan 
opløfte  og  inspirere  dig,  lære  dig  gode  og  moralske  prin- 
cipper og  bringe  dig  nærmere  den  skønhed,  denne  verden 
tilbyder.  Men  de  kan  også  få  det,  der  er  forkert  og  ondt,  til 
at  se  ud  som  om  det  er  normalt,  spændende  og  accepta- 
belt. 

Pornografi  er  især  farligt  og  vanedannende.  Nysgerrig 
udforskning  af  pornografi  kan  blive  en  vane  og  lede  til 
meget  værre  ting  og  til  seksuel  overtrædelse.  Hvis  du 
fortsætter  med  at  beskæftige  dig  med  pornografi,  vil  din 
ånd  holde  op  med  at  være  følsom  over  for  Helligånden,  og 

De  standarder  og  grænser,  som  Herren  har  sat,  er  til 
vores  frelse.  »Hans  stier  er  retfærdige.  Se,  menneskets 
vej  er  snæver,  men  den  ligger  for  ham  i  lige  retning,  og 
portens  vogter  er  den  Hellige  i  Israel«  (2  Nephi  9:41). 


din  samvittighed  vil  ophøre  med  at  fortælle  dig,  hvad  der 
er  rigtigt  og  forkert.  At  læse  og  se  pornografi  resulterer  i 
meget  ondt.  Det  fremkalder  tanker  i  dig,  som  svækker  din 
selvdisciplin. 

Overvær  og  deltag  ikke  i  nogen  former  for  underhold- 
ning, deriblandt  koncerter,  film  og  videoer,  som  er  vulgære, 
umoralske,  upassende,  sjofle  eller  pornografiske  på  nogen 
måde.  At  en  film  har  fået  en  god  bedømmelse,  behøver 
ikke  at  betyde,  at  den  er  fri  for  upassende  scener.  Vær  ikke 
bange  for  at  forlade  en  film,  at  slukke  for  fjernsynet  eller 
skifte  radiostation,  hvis  det,  der  sendes  eller  vises,  ikke  står 
mål  med  vor  himmelske  Faders  standarder.  Læs  ikke  bøger 
eller  blade  og  se  ikke  på  billeder,  som  er  pornografiske,  eller 
som  præsenterer  det  umoralske  som  acceptabelt. 

Kort  sagt,  hvis  du  er  i  tvivl  om  en  bestemt  film,  bog  eller 
anden  form  for  underholdning  er  passende,  så  se  den  ikke, 
læs  den  ikke,  deltag  ikke«  (side  11-12). 

Mine  unge  venner  og  alle  medlemmer  overalt,  som  vi 
elsker  højt,  standarder  og  grænser,  især  dem,  som  er  sat  af 
Herren,  vil,  hvis  vi  følger  dem,  sikre  vores  frelse,  glæde  og 
fred.  De  er  nøgler  til  at  lære  vor  himmelske  Fader  og  Frel- 
seren at  kende,  for  han  er  »vejen  og  sandheden  og  livet« 
(Joh  14:6) .  Så  lad  os  lære  hans  standarder  og  grænser 
at  kende  og  holde  os  til  dem,  så  vi  kan  komme  »til 
Herren,  den  Hellige;  husk,  at  hans  stier  er  retfær 
dige.  Se,  menneskets  vej  er  snæver,  men  den  ligger 
for  ham  i  lige  retning,  og  portens  vogter  er 
den  Hellige  i  Israel;  og  han  beskæftiger 
ingen  tjenere  der,  og  der  er  ingen  anden 
vej  end  gennem  porten,  og  han  kan 
ikke  bedrages,  for  Gud  Herren  er 
hans  navn«  (2  Nephi  9:41).  □  m 

Under  slumretæppet 


Jan  Murray  Smith 


Små  enkle  ting  kan  gøre  et  hus  til  et  hjem 

-  såsom  bønner,  venlige  ord, 

ja,  selv  et  slumretæppe. 


Da  min  mand  og  jeg  blev  gift  for  14  år  siden,  fik  vi 
et  strikket  slumretæppe  af  en  af  mine  forældres 
gode  venner.  Jeg  var  forbløffet  over,  at  nogen  ville 
bruge  så  meget  tid  på  at  lave  en  bryllupsgave  til  nogen, 
som  de  næsten  ikke  kendte. 

Få  dage  senere  tog  min  mand  og  jeg  af  sted  til  det,  der 
skulle  blive  vores  nye  hjem.  Og  slumretæppet  varmede 
mine  ben  i  den  kølige  decemberluft.  Mine  hænder  kælede 
for  tæppet,  mens  jeg  spekulerede  over,  hvad  vores  ægte- 
skab ville  bringe. 

Vores  første  hjem  var  et  lille  motelværelse.  Vi  lavede 
mad  i  en  elektrisk  gryde  og  brugte  vindueskarmen  som 
køleskab.  Slumretæppet  gav  de  nøgne  stenvægge  et  hjem- 
ligt skær. 

Vores  næste  hjem  var  et  gammelt  hus  oppe  i  bjergene. 
Det  var  en  meget  kold  vinter  det  år.  Min  mand  arbejdede 
til  klokken  et  om  morgenen,  vi  havde  ikke  nogen  telefon, 
og  brændeovnen  kunne  knap  opvarme  bare  et  lille  værelse. 
Jeg  ventede  vores  første  barn  og  havde  det  ikke  så  godt. 
Af  og  til  skræmte  lydene  i  natten  mig.  Slumretæppet  blev 
mit  tilflugtssted.  Senere  sad  mit  lille  barn  og  jeg  begge  to 
og  puttede  os  under  det  varme  slumretæppe.  Hver  føl- 
gende graviditet  betød  endnu  en  tid  til  at  hvile  under  slum- 
retæppet og  endnu  en  lille  ny  at  dele  det  med. 

Vi  er  flyttet  15  gange,  siden  vi  blev  gift.  Hver  gang  pak- 
ker jeg  en  særlige  kasse,  som  bærer  påskriften  »fra  hus  til 
hjem«.  I  den  kasse  lægger  jeg  alle  billederne  og  de  andre 
skatte,  som  jeg  skal  bruge  til  at  gøre  det  nye  hus  til  et  hjem. 


Slumretæppet  bliver  lagt  i  først,  så  alle  de  andre  ting  kan 
ligge  blødt  på  det,  mens  vi  rejser.  Det  er  en  af  de  første  kas- 
ser, vi  pakker  ud. 

Ofte  har  slumretæppet  virket  som  en  forlængelse  af  min 
moderrolle.  Jeg  har  puttet  det  om  et  sygt  barn  eller  en,  der 
syntes  at  fryse  lidt.  Vi  har  puttet  os  under  det,  når  vi  er 
rejst  tværs  gennem  landet  for  at  besøge  bedsteforældre. 
Det  har  været  med  til  sankthansaftener,  fodboldkampe  om 
efteråret  og  campingture  om  sommeren.  Når  vi  får  sovende 
gæster,  kan  tæppet  varme  to  små,  der  sover  på  gulvet,  eller 
en  voksen,  der  sover  på  sofaen.  Det  har  tilbragt  en  uge  på 
hospitalet,  fire  dage  på  en  lejr  og  en  morgen  til  samlings- 
stund  i  børnehaven.  Børnene  har  sloges  om  det,  det  har 
været  brugt  til  telt  eller  til  at  lege  spøgelse  med. 

Brødristeren,  blenderen,  gryderne  og  krystalkanden, 
som  vi  fik  til  vores  bryllup  er  gået  alt  kødets  gang.  Men 
skønt  slumretæppet  ikke  længere  er  nyt,  så  kan  det  stadig 
varme  os.  Sommetider  spekulerer  jeg  på,  hvad  vi  ville  have 
gjort  uden  det. 

For  mange  år  siden  spekulerede  jeg  på,  hvorfor  mine 
forældres  ven  brugte  så  megen  tid  på  at  lave  et  slumre- 
tæppe til  et  par,  hun  knap  nok  kendte.  Nu  har  jeg  indset, 
at  hun  på  sin  egen  søde  måde  øste  af  den  kundskab,  hun 
havde  opnået,  mens  hun  sørgede  for  sin  egen  familie.  Hen- 
des gave  hjalp  mig  til  at  forstå,  at  når  vi  står  over  for  livets 
udfordringer,  så  skal  der  kun  små  ting  til  at  gøre  et  hus  til 
et  hjem:  Bøn,  studium  af  skriften,  musik,  kram,  venlige 
ord,  ja,  selv  et  slumretæppe.  □ 

Puerto  Ricos 

vjt  LjrVLJ  JLj     ri  Hj  J_j  Lj  1  Vjt  Hj 


Besøgende  nyder  var- 
men og  øens  skønhed, 
men  de  sidste  dages 
hellige,  der  bor  her,  ved, 
at  den  sande  glæde 
findes  i  evangeliet. 


LaRene  Porter  Gaunt 

FOTO:  DAVID  OG  LARENE  GAUNT 


Mottoet  på  nummerpla- 
derne på  Puerto  Ricos 
biler    siger    det    hele: 
»Puerto  Rico  -  fortryllelsens  ø.« 


Og  skønt  Puerto  Rico  kun  er  260 
kilometer  lang  og  90  kilometer 
bred,  så  er  den  fyldt  med  smukke 
landskaber.  Lige  fra  regnskoven 
på  det  1100  meter  høje  El  Yun- 
que  i  Luquillo-bjergkæden  oppe 
nordpå  til  det  tørrere  klima  nede 
sydpå  kan  man  altid  se  bjerge 
eller  kysten  eller  begge  dele. 
Hver  dag  ankommer  der  turister 
med  fly  eller  krydstogtskib  for  at 
nyde  klimaet,  der  året  rundt  lig' 
ger  på  mellem  15  og  32  graders 
varme.  Langs  sandstrandene  sva- 


jer de  høje  palmer  i  passatvin- 
den og  den  brusende  lyd  blander 
sig  med  duften  af  de  blomstren- 
de planter.  Dagen  går  med  at 
svømme,  sejle  eller  solbade,  og  nat- 
telivets latter  og  musik  lokker 
mange  til.  Men  de  sidste  dages  hel- 
lige, som  bor  her,  har  lært  sand- 
heden af  L&P  101:36:  »I  denne 
verden  er  jeres  glæde  ikke  fuld- 
kommen; men  i  (Kristus)  er  den 
fuldkommen.« 

»Engang  tilbragte  jeg  meget  tid 
sammen  med  mine  venner,«  siger 


Orlando  Irizarry,  der  er  møbel- 
snedker i  Cabo  Rojo,  »men  jeg 
følte,  at  der  manglede  et  eller  andet 
i  mit  liv.  Jeg  spekulerede  på,  hvad 
min  kone  Irma  og  jeg  kunne  give 
vores  tre  døtre,  som  de  ville  kunne 
have  varig  gavn  af.  Jeg  begyndte 
at  bede  angående  disse  følelser,  og 
da  missionærerne  så  kom  til  vores 
hjem,  følte  jeg,  at  jeg  havde  ven- 
tet på  dem  og  deres  budskab.  Nu 
giver  evangeliet  os  glæde,  og  mine 
døtre  har  det,  som  betyder  aller- 
mest.« 


14.000  andre  puertori- 
canere  har  fundet  samme 
glæde,  og  med  otte  distrik- 
ter og  52  grene  er  Kirken 
godt  grundfæstet  her. 

DEN  FØRSTE 
TID  I  PUERTO  RICO 


1 1493  sejlede  Christopher  Colum- 
bus ind  til  de  vestindiske  øer,  der 
ligger  som  en  perlerække  mellem 
Nord-  og  Sydamerika,  og  tog  øerne 


Guld  og  sukkerrør  tiltrak  kolonisterne, 
og  øen  blev  senere  kendt  som  Puerto 
Rico,  hvilket  betyder  »den  rige  havn.« 
Øens  farverige  historie  gennem  de 
næste  århundrede  omfattede  alt  fra 
pirater  til  plantager.  Som  følge  af  de 
mange  forskellige  folk,  som  flyttede 
hertil  -  spaniere,  englændere,  afrika- 
nere, irere,  hollændere,  franskmænd, 
amerikanere  og  andre  -  nyder  puerto- 
ricanerne  en  rig  kulturarv.  Da  den 
spansk-amerikanske  krig  sluttede  i 
1898,  blev  Puerto  Rico  et  amerikansk 
territorium. 

Kirken  fik  fodfæste  i  Puerto  Rico, 
da  der  blev  oprettet  amerikanske  mili- 
tærbaser her  under  den  anden  ver- 
denskrig. Den  første  gren  blev  oprettet 
i  1956  med  amerikanske  soldater  og 
deres  familier  som  medlemmer.  Der 
blev  talt  engelsk  i  grenen,  og  der  var 
kun  et  missionærpar  til  at  betjene  hele 
øen. 


Til  venstre:  Marivid  Alvarado  er  en 
af  de  teenagere  fra  Ponce,  som  er 
med  fil  af  værne  om  de  traditio- 
nelle folkedanse. 

Side  37,  øverst  til  venstre:  Orlando 
og  Irma  Irizarry  fra  Cabo  Rojo. 
Øverst  til  højre:  Familien  Cosme 
fra  Arroyo. 

Nederst:  Et  forfrisken- 
de springvand  på 
Ponce  Plaza. 


Maria  Christina  Sosa  Burk  var 
blandt  de  første  puertoricanere,  der 
blev  døbt.  Maria,  der  var  gift  med  en 
sidste  dages  hellig  soldat,  blev  døbt  i 
1956.  Familien  Burks  sønner  blev  døbt, 
da  de  fyldte  otte  år.  William,  den  æld- 
ste, blev  den  første  puertoricaner,  der 
tog  på  mission,  da  han  i  1969  rejste  til 
Uruguay. 


I  1980erne  oversteg  den  spansk- 
talende del  af  medlemsskaren  den 
engelsktalende,  da  flere  og  flere  puer- 
toricanere begyndte  at  tilslutte  sig 
Kirken.  Der  blev  oprettet  stave  i  San 
Juan  (Puerto  Ricos  hovedstad),  Car- 
olina, Ponce  og  Mayagiiez.  Medlems- 
tallet voksede  så  hurtigt,  at  ældste  L. 
Tom  Perry  fra  De  Tolv  Apostles  Kvo- 


rum  i  december  1993  besøgte  Puerto 
Rico  og  delte  disse  fire  stave  i  otte 
distrikter,  der  var  mere  rimelige  i 
størrelsen.  Nu  har  medlemmerne  bedre 
muligheder  for  at  udvikle  deres  lede- 
revner. De  har  også  en  følelse  af  at 
være  én  stor  familie  i  grene,  hvilket 
resulterer  i  en  højere  procent  af  akti- 
vitet. 

»Vores  frelse  afhænger  ikke  af,  om 
vi  er  en  stav  eller  et  distrikt,  men  af 
hver  enkelts  indsats,«  siger  William 
A.  Burk,  der  er  præsident  for  San  Juan 
Puerto  Rico  Distrikt. 

Overalt  ser  man  tegn  på  en  fornyet 
hengivenhed.  I  Humacao  siger  grens- 
præsident  Angel  Rodriguez-Negron: 
»Vi  vil  gøre  Humacao  Gren  til  et  lille 
paradis.  Ønsket  om  at  opnå  fremgang 
trives  i  folkets  hjerte  og  sind.  Vi  skal 
bare  følge  håndbogen.  Den  rummer 
det  hele.« 

Medlemmerne  i  denne  lille,  men 
begejstrede  gren  planlagde  en  åbent 
hus-aktivitet  med  ni  stande,  der  hver 
viste  et  af  evangeliets  mange  aspek- 
ter. Der  kom  kun  én  gæst,  men  med- 
lemmerne tabte  ikke  modet  af  den 
grund. 

»Vi  udviklede  os  meget  ved  at  gen- 
opfriske de  grundlæggende  lærdomme, 
og  vi  havde  det  så  sjovt,  mens  vi  lavede 
det,  at  det  knyttede  os  tættere  sam- 
men,« siger  Maritza  Reyes.  »Vi  forblev 
positive,  og  vi  brugte  standene  senere 
til  en  picnic,  hvor  mange  mennesker 
så  dem.« 

Herunder:  Unge  mænd  og  piger  fra 
Ponce  gør  klar  til  at  danse  en  af  de  tra- 
ditionelle folkedanse.  Side  39,  øverst 
til  venstre:  De  farverige  catamaraner 
sætter  ekstra  kulør  på  denne  solbe- 
skinnede strand  ved  San  Juan.  Øverst 
til  højre:  Familien  Munoz  fra  Arecibo. 
Nederst  til  højre:  Puerto  Ricos  flag. 


»KÆRLIGHED  I  HJERTET« 

»Du  kan  nok  fotografere  os,«  sagde  et 
medlem  fra  Guaynabo  Gren,  »men  du 
kan  ikke  fotografere  kærligheden  i  vore 
hjerter.«  Det  er  sandt  nok,  at  en  stor 
del  af  årsagen  til  fremgangen  her,  skyl- 
des puertoricanernes  gode  humør.  De 


glæder  sig  over  at  være  sammen  og 
tjene  hinanden.  Jesu  Kristi  evange- 
lium er  ikke  spor  uforeneligt  med  disse 
karaktertræk,  tværtimod  forstærker 
det  dem. 

»Vil  I  gerne  se  en  lykkelig  mand? 
Se,  kig  på  mig! «  siger  Alberto  Zayas 
fra  Caparra  Gren.  »Vel  har  jeg  mine 

problemer,  men  evangeliet  hjælper  mig 
til  at  klare  dem. « 

Angel  L.  Garcia  fra  Pontezuela 
Gren  siger:  »Jeg  er  lykkelig,  fordi  jeg 
har  Kristus  i  mit  liv,  og  fordi  jeg  ved, 
at  mine  bønner  bliver  besvaret.« 

Lucy  Casablanca,  der  er  mor  til  to 
og  har  været  medlem  af  Carolina  Gren 
siden  1977,  siger:  »Vi  har  altid  været 
en  kærlig  familie,  men  evangeliet 
bragte  nyt  lys  ind  i  vores  forhold  og 
gjorde  det  evigt.«  Hendes  mand  Justo 
er  enig.  »Tæl  dit  livs  glade  stunder,« 
siger  han.  »Vi  bør  altid  søge  at  finde 
glæde  i  vores  kaldelser  i  Kirken,  være 
glade  og  nyde  livet,  samtidig  med  at 
vi  efterlever  evangeliet.« 

Bror  Casablanca,  der  er  en  respek- 
teret leder,  er  den  første  til  at  følge  sit 
eget  råd.  Ved  juletid  fører  han  an,  når 
højpræsterne  i  grenen  viderefører  den 
puertoricanske  tradition,  som  kaldes 
parranda.  Familien  Casablanca  sam- 
ler flere  andre  familier,  samt  et  par  gui- 
tarer og  andre  musikinstrumenter,  og 
så  synger  de  julesange  uden  for  et  andet 
medlems  hjem.  De  bliver  hurtigt  budt 
indenfor,  og  så  tilbringer  de  en  times 
tid  med  at  spise,  synge,  le  og  danse. 
Den  besøgte  familie  slutter  sig  så  til 
gruppen,  og  alle  går  videre  til  et  andet 
medlems  hjem.  Denne  festivitas 
fortsætter  hele  natten,  og  til  sidst  kan 
man  have  mellem  50  og  100  deltagere. 
»Vi  besøger  ofte  de  mindre  aktive  fami- 
lie, så  alle  kan  more  sig  sammen,«  siger 
bror  Casablanca. 


Denne  selskabelighed  er  meget 
udbredt  blandt  Kirkens  medlemmer 
her.  For  eksempel  har  de  unge  fra 
Ponce  Første  Gren  lært  sig  at  danse 
Puerto  Ricos  traditionelle  folkedan- 
se, og  når  de  optræder,  benytter  de 
kulisser  og  kostumer,  som  de  selv  har 
lavet. 

For  at  fremhæve  denne  fælles- 
skabsfølelse og  tjenestvillighed  opfor- 
drer Noel  Munoz,  der  er  ældsternes 
kvorumspræsident  i  Arecibo  Gren,  sin 
familie  til  at  tage  aktivt  del  i  aktivite- 
terne i  Kirken.  »Man  ved  aldrig,  hvor- 
når Herren  vil  tale  til  en,  eller  hvornår 
han  har  brug  for  én,«  siger  han. 


»JEG  LÆNGTES  EFTER 
AT  LÆRE  SKRIFTEN  AT  KENDE « 

Men  øboerne  har  også  en  dybt  ånde- 
lig side  af  deres  væsen.  Mange  af  dem, 
som  for  eksempel  Doel  Irizarry  fra 
Guayanilla  Gren,  er  blevet  omvendt 
til  evangeliet  som  følge  af  en  drøm 
eller  åndelig  tilskyndelse.  »I  1979 
opfordrede  missionærerne  vores  fami- 
lie til  at  bede  angående  Mormons 
Bog,«  fortæller  han.  »Den  aften 
knælede  jeg  ned  og  bad  sammen  med 
min  kone,  Cruz,  og  vores  børn,  Mari- 
tza  og  Eric.  Vi  bad  om  at  få  at  vide,  om 
Mormons  Bog  var  sand.  Jeg  havde  en 
drøm,  som  blev  gentaget  tre  gange.  Da 
jeg  gik  i  kirke  den  følgende  uge,  traf 
jeg  til  min  forbløffelse  den  mand,  som 


jeg  havde  set  i  min  drøm.  Jeg  vidste, 
at  det  var  svaret  på  min  bøn. « 

De  fleste  medlemmer  har,  ligesom 
familien  Torres  fra  Arecibo  Gren,  stu- 
dium afskriften  i  deres  hjem.  Roberto 
og  Migdalia  Torres  blev  døbt  i  1984. 
»Evangeliet  har  ændret  vores  måde  at 
tænke,  opføres  os,  tale  og  behandle 
andre  på,«  siger  Roberto  Torres,  der 
er  far  til  fire  børn  i  alderen  fra  syv  til 
13.  »Vi  føler  helt  klart,  at  forældre  bør 
undervise  deres  børn  i  religion.  Vi 
beder  og  læser  i  skrifterne  hver  mor- 
gen. Det  giver  børnene  en  solid  bag- 
grund at  træffe  de  rette  beslutninger 
ud  fra  i  løbet  af  dagen.  Vi  lærer  dem 
også  at  frygte  det  onde.« 

Migdalia  giver  også  evangeliet  æren 
for,  at  hun  er  blevet  en  bedre  mor. 
»Hjælpeforeningen  har  lært  mig,  hvor- 
dan jeg  skal  undervise  mine  børn,« 
siger  hun.  »Familieaften  har  stor  betyd- 
ning i  vores  hjem.  Vores 


børn  tager  del  i  ansvaret  og  er  med 
til  at  undervise.« 

En  anden  kilde  til  åndelig  opbyg- 
ning af  disse  allerede  åndelige  men- 

Børnene,  som  drengen  herunder 
og  de  nydelige  unge  damer  øverst 
til  højre,  deltager  begejstret  i 
Primary.  Nuria  og  Sara  Martinez 
fra  Arecibo,  øverst  til  venstre, 
spiller  fløjte  ved  deres  familieaften. 


N 


nesker  er  seminarprogrammet,  som 
fungerer  i  alle  grene  på  øen.  De  fleste 
af  underviserne  er  medlemmer  af  gre- 
nene, som  er  kaldet  til  at  undervise  de 
unge  tidligt  om  morgenen.  Udover  at 
undervise  henter  de  også  deres  fem 
eller  seks  elever  og  kører  dem  hen  til 
seminarklassen  i  kirken  og  derefter  til 
skole.  »Jeg  længtes  efter  at  lære  skrif- 


terne at  kende,«  siger  søster  Munoz 
fra  Arecibo,  »og  det  er  jeg  kommet  til, 
takket  være  min  kaldelse  som  semi- 
narlærer.« Puerto  Rico  har  mere  end 
50  seminarlærere,  så  seminarpro- 
grammet har  en  stærk  indflydelse  på 
både  familierne  og  de  unge. 

Ernesto  Rivera,  der  er  præsident 
for  Toa  Baja  Distrikt,  tager  den  ånde- 

lige  udvikling  meget  alvorligt.  »Vi  må 
være  villige  til  at  give  afkald  på  mate- 
rielle goder  til  gengæld  for  åndelige 
velsignelser,«  siger  han.  »Ligesom  den 
rige  unge  mand  i  Lukas  18:18-25,  må 
vi  også  en  dag  vælge  mellem  det,  som 
verden  tilbyder,  og  det,  som  vor  him- 
melske Fader  tilbyder.  Men  vi  kan  gøre 
det  og  nå  vores  mål.  Evangeliets  vækst 
i  Puerto  Rico  er  afhængig  af  vores  ånd- 
elighed.« 

Denne  blanding  af  selskabelighed 
og  åndelighed  medfører,  at  møder  og 
klasser  er  en  blanding  af  latter  og  tårer, 
når  medlemmerne  taler,  underviser  og 
bærer  vidnesbyrd  om  evangeliet.  Mis- 
sionærerne og  medlemsmissionerin- 
gen  nyder  også  godt  af  denne  aktive 
åndelighed.  Familien  Munoz  fra  Are- 
cibo  Gren  har  været  fantastiske  med- 
lemsmissionærer  lige  siden  deres  dåb 
i  1986. 

»Da  vi  var  blevet  døbt,  tog  vi  os  alle 
sammen  i  familien, «  siger  den  2 1  -årige 
Gissette  Munoz.  »Vi  blev  ét.  Drilleri- 
erne hørte  op.  Vi  var  venligere  mod 
hinanden,  og  vi  talte  mere  sammen. 
Og  da  evangeliet  har  hjulpet  os  så 
meget,  vil  vi  meget  gerne  dele  det  med 
andre.« 

I  marts  1995  var  to  familier  i  deres 
nabolag  blevet  døbt,  og  det  samme 
gjaldt  adskillige  medlemmer  af  søster 
Munoz'  familie,  samt  tre  af  bror  Munoz' 
venner  og  to  af  Gissettes  venner. 

Ligesom  så  mange  andre  sidste 
dages  hellige,  har  denne  familie  ople- 


vet glæden  ved  at  missionere.  »Med- 
lemmerne er  begyndt  at  tale  mere  om 
evangeliet  med  deres  familie  og  ven- 
ner,« siger  Ronald  E.  Dyer,  der  for  nylig 
er  blevet  afløst  som  præsident  for  mis- 
sionen i  San  Juan  på  Puerto  Rico. 
»Flere  medlemmer  arbejder  nu  sam- 
men med  fuldtidsmissionærerne.  Det 
er  nøglen  til  et  stærkt  missionerings- 
program.« 

Mange  unge  mænd  og  kvinder  har 
smagt  missionærånden  og  har  været 
på  fuldtidsmission.  »Jeg  havde  et 
stærkt  ønske  om  at  tage  på  mission,« 
siger  Maritza  Irizarry  fra  Guayanilla 
Gren,  som  tjente  i  Mexico  City.  »Vores 
familie  er  blevet  rigt  velsignet  på  grund 
af  min  mission.  Mine  bedsteforældre 
lærte  evangeliet  at  kende,  mens  jeg 
forberedte  mig  på  min  mission,  og  de 
blev  døbt,  ugen  før  jeg  rejste.« 

Udover  missioneringen  er  arbejdet 
med  at  styrke  de  mindre  aktive  sidste 
dages  helliges  vidnesbyrd  og  få  dem 
tilbage  til  fuld  aktivitet  en  stadig  udfor- 
dring. I  Ponce  Første  Gren  iværksatte 
lederne  et  aktivt  fremstød.  De  fik  alle 
interesserede  medlemmer  med  i  en 
slags  »genaktiveringsbataljon.«  »På  en 
bestemt  aften  samledes  alle  henne  i 
kirken,«  fortæller  Miguel  Alvarado 
sen.,  som  er  præsident  for  Ponce  Første 
Gren.  »Lederne  uddelte  kort  med 
navne  og  adresser  på  de  mindre  aktive 
familier  til  forskellige  medlemspar. 
Hvert  par  havde  kun  nogle  få  men- 
nesker, de  skulle  besøge.  Da  der  var 


gået  to  timer,  mødtes  medlemmerne 
atter  i  kirkebygningen  og  aflagde  rap- 
port om  deres  besøg.  Det  viste  sig  at 
være  et  effektivt  middel  til  at  finde 
frem  til  de  mindre  aktive  medlemmer 
og  få  kontakt  med  dem  igen.  Vores 
opfølgning  på  dette  oprindelige  pro- 
jekt har  givet  nyt  liv  i  grenen.« 

I  Yauco  Gren  lægger  man  stor  vægt 
på  reaktiveringen.  »Som  besøgslære- 
rinder  beder  vi  for,  at  de  inaktive,  som 
vi  besøger,  må  komme  tilbage  til  Kri- 
stus,« siger  søster  Lizzi  Perez.  Begge 
rådgiverne  i  grenspræsidentskabet  var, 
inden  de  blev  kaldet  til  at  tjene  i  præs- 
identskabet, inaktive.  »Vi  hjalp  dem 
ved  at  udvise  kærlighed  og  besøge 
dem,«  siger  grenspræsident  Rodrigo 
Perez.  »Takket  være  vores  arbejde  med 
at  føre  de  mindre  aktive  ind  i  fælles- 
skabet igen,  er  vores  gren  blevet  som 
én  stor  familie.« 


»DET  ER  HERRENS« 

Den  gennemsnitlige  levestandard  er 
højere  på  Puerto  Rico  end  på  de  andre 
vestindiske  øer.  De  fleste  mennesker 
bor  i  etplans  cementhuse  med  flade 
tag,  der  er  bygget  til  at  kunne  modstå 
de  orkaner,  som  hærger  det  caraibiske 
område.  Husene  er  udstyret  med  vif- 
ter i  loftet,  glasløse  jalousivinduer  og 
klinkegulve  for  at  holde  dem  kølige.  I 
de  fleste  huse  og  bygninger  er  døre, 
vinduer  og  indgangspartier  udsmyk  - 

ket  med  smedejernsgitre  -  dels  til  pynt, 
dels  som  beskyttelse,  fordi  vinduerne 
altid  står  åbne. 


De  sidste  dages  hellige  reserverer 
som  regel  én  af  væggene  i  dagligstuen 
til  en  særlig  samling  billeder,  der  om- 
fatter billeder  af  Kristus,  et  tempel, 
børn  og  børnebørn  samt  et  fotografi 
af  hele  familien  uden  for  templet 
den  dag,  de  blev  beseglet  til  hin- 
anden. Om  aftenen  rykker  folk 
ud  på  verandaerne  for  at  snakke 
og  drikke  iskold  frugtsaft  af 
guava,  papaya  eller  mango.  Den 
fugtige  luft  genlyder  af  en  kvæk- 
kende  lyd   »ko-kii,   ko-kii.« 
Lyden  stammer  fra  coquier,  som 


er  en  lille  frøart,  der  kun  findes  på 
Puerto  Rico. 

De  sidste  dages  hellige  her  er 
taknemlige  for  det,  de  har,  og  synger 
ofte  »Fordi  du  gi'r  mig  alt«  (Salmer  og 
sange,  nr.  141)  ved  deres  møder.  Men 
eftersom  udbuddet  af  arbejde  er  meget 
svingende,  har  mange  familier  øko- 
nomiske problemer. 

»Tiende  er  den  sværeste  prøvelse,« 
siger  Victor  Gonzålez  fra  Ponce  Første 
Gren,  »men  min  hustru  Lucy  og  jeg 
har  alt,  hvad  vi  behøver,  når  vi  beta- 
ler vores  tiende.«  Hector  og  Daisy  Lan- 


drons,  som  også  tilhører  Ponce  Første 
Gren,  mener  også,  at  efterlevelse  af 
tiendeloven  har  velsignet  dem.  For  12 
år  siden  faldt  bror  Landron  ned  fra  en 
stige  og  brækkede  sit  ene  ben  to  ste- 
der. Og  fordi  han  har  sukkersyge,  vok- 
sede benet  ikke  ordentligt  sammen. 
»Jeg  har  stadig  bøvl  med  mit  ben,« 
siger  han,  »og  det  betyder,  at  vi  stadig 
er  spændt  hårdt  for  rent  økonomisk. 
Men  vi  betaler  vores  tiende  og  har 
altid,  hvad  vi  har  brug  for,  ligesom  i 
lignelsen  om  brødene  og  fiskene.« 

Trods  udfordringerne  er  gavmild- 
hed og  hjælpsomhed  fremherskende 
overalt  i  de  puertoricanske  grene. 
Hector  og  Amarilis  Alvarez  fra  Caparra 
Gren  er  ikke  rige,  men  de  deler  det, 
de  har,  med  andre.  Ved  at  spinke  og 
spare  fik  de  råd  til  at  købe  et  hus  i 
Bayamon-bjergene  med  udsigt 
over  San  Juan.  Fester  virker  altid 
fristende  på  de  unge  på  Puerto 
Rico,  så  derfor  sørger  ledere 
som  bror  Alvarez  for  alterna- 
tiver. Hans  veranda  er  udsty- 


ret med  grill,  vask,  borde,  stole,  et  bord- 
tennisbord og  masser  af  plads  til  at 
danse.  Det  er  ikke  det  helt  vilde,  men 
de  unge  hygger  sig  altid  hjemme  hos 
familien  Alvarez. 

»Mi  casa  es  su  casa«  (Mit  hjem  er 
dit  hjem),  siger  han.  »Det,  jeg  gør  nu, 
er  det  samme,  som  andre  gjorde  for 
mig,  da  jeg  var  ung.  Jeg  ved,  at  dem, 
som  jeg  hjælper,  selv  vil  hjælpe  andre.« 

Familien  Alvarez  er  kendt  for  deres 
gæstfrihed.  De  har  en  lille  lejlighed 
stående  parat  til  dem,  der  har  brug  for 
en  midlertidig  bolig,  og  de  kan  altid 
tilbyde  kørelejlighed  og  villighed  til  at 
lytte  til  andre.  »Det  er  ikke  noget  pro- 
blem  at  hjælpe  andre,«  siger  bror  Alva- 
rez. »Jeg  mener  ikke,  at  det  er  min  tid 
eller  mit  hjem.  Det  tilhører  Herren.« 

Den  30.  juni  1995  blev  Jesus  Nie- 
ves  øens  første  puertoricanske  missi- 
onspræsident.  »Fremtiden  ser  lys  ud,« 
siger  præsident  Nfeves,  som  blev  døbt 
i  Carolina  i  1977  sammen  med  sin 
hustru  og  sine  fire  børn.  »Jeg  elsker 
folk  her  på  Puerto  Rico,  og  de  elsker 


Til  venstre:  Evangeliets  lys  stråler 
ud  af  øjnene  på  Hector  og  Amarilis 
Alvarez  fra  Caparra  Gren.  Herover 
til  venstre:  Rafael  og  Luz  Diaz 
(siddende)  og  deres  døtre  Lorena 
og  Bianca  i  deres  hjem  i  Fajardo. 
Øverst:  Den  smukke  kyststrækning 
ved  Humacao.  Nederst:  Unge  piger 
fra  Ponce  fremfører  traditionelle 
sange  og  danse  blandt  kulisser, 
som  de  selv  har  lavet. 


evangeliet.  Jeg  tror,  at  vi  vil  nå  meget 
langt,  fordi  vi  elsker  og  støtter  hinan- 
den.« 

For  de  puertoricanske  hellige  er 
glæde  mere  end  bare  solskin  og  hav- 
briser. Evangeliet  har  fremelsket  disse 
menneskers  bedste  sider,  og  resultatet 
er  en  lykkelig  »familie«  af  hellige.  □ 

UNGE  PA  PUERTO  RICO: 
ET  STÆRKT  FÆLLESSKAB 

Omtrent  hundrede  unge  piger  og 
drenge  fra  Toa  Baja  Distrikt  på  Puerto 
Rico  sang,  mens  de  trak  deres  hånd- 
kærrer  op  over  de  stejle  bakker  i  Mona- 
gas  Park  i  det  tidlige  solskin  en  dag  i 
marts.  De  unge,  som  opførte  de  sidste 
dages  hellige  pionerers  lange  vandring, 
sang  »Som  jeg  har  elsket,  elsker  hver- 
andre« (Salmer  og  sange,  nr.  199),  først 
på  spansk  og  så  på  engelsk. 

De  stoppede  gruppevis  forskellige 
steder  på  ruten  og  læste  om  de  tidlige 
pionerers  oplevelser.  Flere  af  dem  græd, 
da  de  var  færdige.  Gruppen  fortsatte, 


mens  de  sang  » i  Grande  eres  til!«  -  »O, 
store  Gud«  (Salmer  og  sange,  nr.  39). 

»Vi  ønsker,  at  vores  seminarelever 
skal  forstå,  at  uanset  hvor  store  vores 
ofre  er,  så  er  de  dog  små  sammenlig- 
net med  de  ofre,  som  pionererne  måtte 
yde,«  siger  Alberto  Zayas,  der  er  CES- 
leder  i  det  caraibiske  område.  »Semi- 
nar hjælper  vores  unge  til  at  udvikle 
vidnesbyrd,  så  der  er  klasser  i  hver  ene- 
ste gren  på  øen,  og  to  af  universite- 
terne har  sidste  dages  hellige  studen- 
terforeninger. « 

Det  er  vigtigt  at  sørge  for  masser  af 
aktiviteter  for  de  unge  i  dette  tropiske 
paradis.  »Der  bliver  festet  meget  her 
på  øen,  og  derfor  er  der  mange  fristelser 


for  de  unge,«  siger  Bruni  Moreno,  som 
er  præsidentinde  for  Unge  Piger  i  Toa 
Baja  Distrikt.  »Vi  bestræber  os  på  at 
holde  de  unge  beskæftiget  med  dan- 
seaftener og  fester.  Men  vi  ved  godt, 
at  det  ikke  er  nok.  Derfor  sørger  vi 
også  for  arrangementer,  som  for  eksem- 
pel vores  rejse  til  templet  i  Orlando  i 
Florida,  hvor  de  får  mulighed  for  at 
føle  Ånden.  Det  er  den  vigtigste  gave, 
vi  kan  give  dem.  Det  er  én  ting,  som 
verden  ikke  kan  give  dem.« 

En  ung  sidste  dages  hellig  fra  May- 
agiiez  siger:  »Da  jeg  var  15,  begyndte 
jeg  at  ryge,  fordi  mine  venner  pressede 
mig.  Efter  to  uger  blev  jeg  klar  over,  at 
det  ikke  var  noget,  jeg  havde  lyst  til.« 


Denne  unge  mand  knælede  ned  ved 
sin  seng  og  anråbte  sin  himmelske 
Fader  om  hjælp  til  at  holde  op  med  at 
ryge  og  til  at  modstå  gruppepresset. 
Han  holdt  straks  op  med  at  ryge,  men 
plagerierne  fra  nogle  af  vennerne  fort- 
satte. »Jeg  regner  med,  at  jeg  altid  vil 
blive  udsat  for  pres  fra  mine  skole- 
kammerater,« siger  han,  »men  jeg  ved, 
at  Herren  vil  hjælpe  mig  til  at  holde 
ud.« 

18-årige  Jonathan  Newgron  fra 
Naranjito  Gren  siger:  »Jeg  ved,  at  det 
ikke  er  let,  fordi  vi  hele  tiden  bliver 
udsat  for  pres,  men  pjecen  Til  gavn  og 
styrke  for  de  unge  hjælper  mig  til  at 
efterleve  evangeliet.  Og  når  jeg  kan 
mærke,  at  jeg  er  ved  at  falde,  så  beder 
jeg  om  styrke.« 

Bryan  Rios  fra  Humacao  Gren  slut- 
tede sig  til  Kirken  som  ung.  »Jeg  ved 
ikke,  hvor  jeg  ville  have  været  uden 
evangeliet,«  siger  han.  »Jeg  føler,  at 
jeg  er  blevet  kaldet  til  at  marchere  med 
»en  kongelig  hær,«  og  jeg  vil  forsvare 
evangeliet  og  Mormons  Bog  med  mit 
liv.« 

Takket  være  omsorgsfulde  ung- 
domsledere og  et  stærkt 
seminar-  og  institut- 
program er  de  puert- 
oricanske unge  »en 
kongelig  hær,«  der 
står  sammen  og  hjæl- 
per hinanden  med  at 
komme  til  Kristus.  □ 


STENEN  OG  TEMPLET 

Sylvia  Sierra  stod  midt  i  en  skilsmis- 
se i  oktober  1981.  »Jeg  stillede  mig 
selv  mange  spørgsmål:  'Hvorfor  er 
jeg  her?'  'Hvad  andet  findes  der?'  Jeg 
søgte  noget  mere,  så  jeg  begyndte 
at  læse  i  Bibelen.  Jeg  fyldtes  af 
håb,  da  jeg  læste:  'Himlens  Gud 
(skal)  oprette  et  kongerige,  som  i  al 
evighed  ikke  skal  gå  til  grunde  ...  En 
sten  revet  løs,  men  ikke  ved  menne- 
skehånd ...  fyldte  hele  jorden'  (Dan 
2:44,34-35). 

Jeg  græd,  da  jeg  læste  det  skrift- 
sted. Jeg  mente,  at  hvis  jeg  bare  kunne 
finde  den  'sten,'  så  ville  jeg  få  svar  på 
alle  mine  spørgsmål.  Men  efter  næsten 
to  år  holdt  jeg  op  med  at  søge  efter 
den,  men  jeg  opgav  dog  ikke  håbet.« 

Kort  efter  gik  Sylvia  i  kirke  sam- 
men med  en  bekendt,  der  var  sidste 
dages  hellig.  »Da  jeg  trådte  ind  i  kir- 
kesalen, vidste  jeg  straks,  at  jeg  aldrig 
før  havde  oplevet  så  dejlig  en  følelse. 
I  Hjælpeforeningen  så  vi  videoen 
Together  Forever.  Jeg  hørte  en  indre 
stemme  sige:  'Det  her  er  det,  du  har 
ledt  efter.'« 

Sylvia  blev  døbt  kort  efter,  og 
det  følgende  år  modtog  hun  sin  be- 
gavelse i  templet  i  Washington.  »For 


første  gang  indså  jeg,  at  Herren  har 
store  velsignelser  til  mig,«  siger 
hun.  »Templet  er  mit  et  og  alt.  Jeg 
længes  hele  tiden  efter  de  velsignel- 
ser og  efter  at  vende  tilbage  til  tem- 
plet.« 

Tempelbesøg  er  blevet  det  centrale 
punkt  i  søster  Sierras  tilværelse,  og 
hun  er  nu  medlem  af  Guaynabo  Gren. 
Hun  har  tre  rengøringsjobs  og  sælger 
madvarer  i  en  lille  bod  for  at  tjene 
penge  til  at  rejse  til  templet.  »Jeg  arbej- 
der hårdt,  men  det  er  ikke  en  byrde,« 
siger  hun.  »Det  er  afslappende  at  vide, 
at  jeg  arbejder  for  at  komme  i  tem- 
plet. Det  er  intet  bedre  end  templets 
velsignelser.« 

Da  søster  Sierra  vendte  tilbage  fra 
sit  første  besøg  i  templet,  læste  hun 
L&P  65:2  under  sit  faste  studium  af 
skrifterne:  »Guds  riges  nøgler  er  over- 
ladt menneskene  på  jorden,  og  fra  nu 
af  skal  evangeliet  udgå  til  jordens 
ender,  ligesom  den  sten,  der  uden 
hænder  blev  revet  løs  af  bjerget,  skal 
rulle  frem,  til  den  opfylder  hele  jor- 
den.« 

»Jeg  fik  en  klump  i  halsen  og  græd, 
da  jeg  blev  klar  over,  at  evangeliet  er 
den  sten,  som  jeg  havde  læst  om  i 
Bibelen,«  siger  hun.  »Jeg  havde  fun- 
det stenen  uden  at  vide  det,  da  jeg 
blev  døbt.  Jeg  er  min  Forløser  dybt 
taknemlig.  Jeg  ved,  at  han  lever,  og  at 
jeg  en  dag  skal  se  ham  ansigt  til 
ansigt.«  □ 

Jennis 
mirakel 


Victor  W.  Harris 

ILLUSTRERET  AF  ROGER  MOTZKUS 


Jeg  kan  huske  første  gang  Jenni  trådte  ind  i  min  semi- 
narklasse og  hilste  på  mig,  hendes  nye  lærer.  Hun 
havde  svært  ved  at  tale,  hendes  ord  var  utydelige  og 
svære  at  forstå,  og  hun  haltede  og  humpede,  mens  hun 
kæmpede  for  at  få  sine  ben  til  at  bære  sig  ned  til  sin  plads. 
Den  første  uge  Jenni  tilbragte  i  min  klasse,  syntes  hun  til- 
freds med  at  lade  sig  ignorere  af  klassekammeraterne,  der 
ikke  rigtig  vidste,  hvordan  de  skulle  gebærde  sig  over  for 
hende. 

Jenni  forsøgte  at  sige  noget,  men  få  af  eleverne  forstod, 
hvad  hun  sagde.  Hun  havde  svært  ved  at  pudse  næsen,  og 


somme  tider  savlede  hun  ned  på  sin  trøje.  Eleverne  i  min 
klasse  var  ikke  vant  til  personer  med  behov  og  adfærd  som 
Jenni,  så  de  fleste  af  dem  holdt  hende  på  afstand,  både 
fysisk  og  socialt,  og  fortsatte  med  at  ignorere  hende. 

Men  de  var  ikke  klar  over,  at  der  inde  i  Jennis  vanskabte 
krop  boede  et  kvikt  sind,  et  hjerte  af  guld  og  en  tapper 
ånd,  der  skreg  på  opmærksomhed,  forståelse,  accept  og 
kærlighed.  Hun  ville  ikke  ignoreres. 

Jeg  glemmer  aldrig  den  dag,  hvor  Jenni  spurgte  mig,  om 
hun  måtte  sige  noget  til  klassen.  Jeg  spekulerede  på,  hvad 
hun  havde  at  sige  til  dem  alle  sammen,  men  hendes  bud- 
skab kom  helt  bag  på  mig. 

»Jeg  viiiil  haaaa'  en  veeen,«  stammede  hun.  »Jeg  viiiil 
haaaa'  eeeen,  der  viiiil  siiidde  saaaaammen  med  miiig  til 
froookost.« 

Da  hun  havde  talt  færdig,  sænkede  der  sig  en  tavshed 
over  hele  klassen.  I  stedet  for  blot  at  sætte  sig  igen  blev 
Jenni  stående  og  ventede  på,  at  en  frivillig  skulle  melde 
sig.  Endelig  rakte  Treasure  hånden  op  nede  bag  i  klassen 
og  sagde:  »Jeg  vil  godt  være  din  ven,  Jenni.«  Jenni  spurgte 
så:  »Og  sidde  sammen  med  mig  til  frokost?« 

Treasure  svarede:  »Ja,  og  sidde  sammen  med  dig  til  fro- 
kost.« 

»Hver  dag?«  spurgte  Jenni. 

»Ja,  hver  dag,«  svarede  Treasure. 

Denne  samtale  fik  hele  klassen  til  at  ånde  lettet  op,  og 
det  gav  Treasures  veninde  Wendy  mod  til  at  række  hånden 
i  vejret  og  fortælle  Jenni,  at  hun  også  ville  være  hendes 
ven  og  spise  frokost  med  hende  hver  dag.  »Jennis  mirakel« 
var  begyndt! 

Næste  dag  sad  Treasure  og  Wendy  sammen  med  Jenni 
til  frokost  og  hjalp  hende  over  skolens  parkeringsplads  hen 
til  seminarbygningen.  Og  som  ugerne  gik,  bemærkede  jeg, 
at  Treasure  og  Wendy  begyndte  at  oversætte  Jennis  ord, 
når  vi  andre  ikke  kunne  forstå  hende. 

Da  eleverne  fik  øjnene  op  for,  hvilken  dejlig  og  intelli- 
gent pige  Jenni  var,  begyndte  de  at  invitere  hende  med  til 
aktiviteter,  at  hente  hende  og  hjælpe  hende  med  hendes 
problemer.  Engang  fortalte  Jenni  mig  begejstret,  at  hun 
skulle  i  byen  med  en  ung  mand  ved  navn  Kurt.  »Han  er  så 
sød!«  fortalte  hun  mig.  Det  førte  til  flere  stævnemøder, 
mere  anerkendelse  og  mere  morskab. 

Når  nogen  gav  udtryk  for  deres  følelser  under  lektio- 
nerne og  begyndte  at  græde,  gik  Jenni  ofte  stille  hen  til 
dem  og  lagde  armen  om  dem.  Det  rørte  hele  klassen,  og 
snart  græd  alle.  Jenni  bar  ofte  vidnesbyrd  for  klassen.  Hun 
gav  udtryk  for  sin  taknemlighed  for  sine  mange  velsignel- 
ser, især  sin  familie,  og  derefter  gav  hun  udtryk  for  sin 
stærke  tro  på  Jesus  Kristus. 

Måneder  blev  til  år,  og  snart  var  det  tid  for  Jenni  at  for- 
lade seminar.  Jeg  kan  huske  den  kærlighed,  som  jeg  følte 
for  hende,  da  hun  haltede  op  for  at  modtage  sit  diplom,  og 
jeg  blev  atter  klar  over,  hvor  meget  hun  havde  velsignet 
mit  liv.  Da  ceremonien  og  mødet  var  forbi,  traf  jeg  Jennis 
mor  nede  bag  i  kirkesalen.  Hun  havde  tårer  i  øjnene,  mens 
hun  sagde  noget  i  retning  af:  »Du  aner  ikke,  hvad  du  har 
gjort  for  min  lille  pige.« 


Jeg  svarede:  »Det  er  skam  ikke  mig.  Se  dig  omkring,« 
mens  jeg  pegede  på  Jennis  klassekammerater.  »Det  er  dem.« 

Jennis  klassekammerater  fik  hende  til  at  indse,  hvilket 
vidunderligt  menneske  hun  er.  Det  var  dem,  der  optog 
hende  i  deres  vennekreds  og  fik  hende  til  at  føle  sig  elsket. 
Det  var  dem,  der  så  forbi  handicappet  og  erkendte  hen- 
des særlige  behov  -  en  ung  kvinde,  som  så  gerne  ville  accep- 
teres og  forstås.  Det  var  dem,  der  så  ind  til  sjælens  skønhed. 
Det  var  dem,  der  var  med  til  at  udrette  et  moderne  mira- 
kel -  Jennis  mirakel.  □ 

Og  (Jesus)  talte  til  mængden  og  sagde  til 
dem:  Se  jeres  små!  ...  Og  de  så  engle  stige 
ned  fra  himlen,  som  om  de  var  omgivet  af 
ild,  og  de  kom  ned  og  omringede  de  små  ...  og 
englene  betjente  dem«  (3  Nephi  1  7:23-24). 

